• Bulatović: Izbori za komorski Parlament u februaru (1)\nRegionalna privredna komora Sombor je osnovana 1977. godine i posle četiri decenije prestaje da postoji kao samostalno pravno lice. Somborska komora je pripojena Privrednoj komori Srbije i dobija naziv Regionalna privredna komora Zapadnobačkog upravnog okruga. Vršilac dužnosti direktora novoosnovane filijale PKS-a otkriva kako će u buduće funkcionisati komorski sistem.\nNovina je da Regionalna privredna komora neće imati Upravni odbor i Skupštinu već Parlament privrednika koji će brojati 35 članova. Izbori za Parlament će se sprovesti do kraja februara, a predloge za sastav Parlamenta podneće sami privrednici. Iz novoizabranog Parlamenta privrednika biraće se predstavnici privrede Okruga u Privrednu komoru Srbije. Privrednici će preko svog Parlamenta biti u mogućnosti da predlažu izmene zakona i drugih propisa koji se tiču privrednog poslovanja - objasnio je Zoran Bulatović, doskorašnji predsednik RPK Sombor. On je naveo da će po novom jedinstvenom komorskom sistemu, lokalne ispostave dobiti veliki broj ovlašćenja koja su do sada bila isključivo u ingerenciji Privredne komore Srbije, te da će mnoge poslove i obaveze zbog kojih su morali da idu u PKS Beograd sada će završavati u RPK Sombor. Konkretno, rešavaće se potvrde o poreklu robe za izvoz na tržište određenih zemalja, TIR karneti, kategorizacija autobuskih stanica, dozvole za autobuske linije... - Posebno bih istakao digitalizaciju usluga Privredne komore Srbije: 18 servisa odnosno dokumenata potrebnih privredi u svakodnevnom poslovanju, razne potvrde, sertifikati i sve vezano za uvozno - izvozne poslove privrednici će moći da dobijaju u svojim kancelarijama, radnom mestu, posredstvom portala e-usluge na sajtu PKS - ispričao je Bulatović. Komora će se i dalje finansirati od članarine, koja će biti obavezna za sve registrovane privredne subjekte, banke, udruženja, osiguravajuća društva, s tim da postoje beneficije za određene kategorije pri plaćanju članarine. Umesto da kao do sada privrednici plaćali članarinu tri puta, od sada će plaćati samo Privrednoj komori Srbije. Zoran Bulatović, vd direktora RPK Zapadnobačkog upravnog okruga je istakao da će suština rada nove Komore biti zaštita interesa privrede i zastupanje usaglašenih stavova privrede. Svaki privrednik će ubuduće moći da bude biran i da bira članove regionalnih parlamenata. Čelni čovek ovdašnje komore istakao je da će najveći deo privrede, oko 75 odsto, biti oslobođen plaćanja članarine. Pravo na to imaju svi sa godišnjim prihodom manjim od dva miliona dinara!\nČlanarine - mesečno:\nčlanovi koji ostvaruju godišnji poslovni prihod od 20 miliona do 300 miliona - 300 dinara, poslovni prihod od 300 miliona do 600 miliona - 600 dinara, poslovni prihod do milijarde dinara - 20.000 dinara, poslovni prihod od milijarde do 2,5 milijarde - 80.000 dinara, poslovni prihod preko 2,5 milijarde - 185.000 dinara. Ostali članovi Komore (opšta udruženja preduzetnika, zadružni savezi, udruženja, društva, druge organizacije u oblasti privrede) - 1.000 dinara na mesečnom nivou.\nsavamajstor @ Pet, 13.01.2017. 05:46\nčlanarine e-usluge parlament privreda privredna kopmora srbije regionalna privredna komora zapadnobačkog upravnog okruga sombor vd direktora zoran bulatović\n• Predstavljeni preuređeni sportski konkursi\nSinoć su u Sokolskom domu, zainteresovanim sportskim organizacijama i klubovima, predstavljeni kriterijumi predstojećih konkursa u oblasti sporta.\nOsnovne razlike u odnosu na prethodne godine tiču se nove kategorizacije sportova, koja će biti uređena u skladu sa Nacionalnom kategorizacijom. Ustanovljeno je pet sportskih kategorija, a prvu grupu, ubuduće će činiti: atletika, rukomet, vaterpolo, streljaštvo, veslanje, tenis, kajak-kanu, fudbal, košarka, univerzitetski i školski sport, odbojka i plivanje. Kategorije sporta i rang u kome se klub takmiči odrediće iznose na koje klubovi mogu da računaju u deobi gradskog budžeta za osnovne troškove. Uloga Komisije za dodelu sredstava biće uprošćena i pri klasifikovanju pojedinačnih rezultata. Klubovi će za svakog predloženog takmičara moći da izaberu, jedan - najbolji rezultat, koji će biti osnov za dalje bodovanje. Najvišu vrednost imaće rezultati sa Olimpijskih igara, a potom slede učinci sa svetskog, evropskog, univerzitetskog, balkanskog, državnog i na kraju pokrajinskog prvenstva. Pojedinačni rezultati bodovaće se i na osnovu broja učesnika na šampionatima. Bitan pomak u procesu sufinansiranja klubova biće i novouvedeno pravilo o maksimalnom iznosu članarine. Svi klubovi koji po članu naplaćuju hiljadu i više dinara mesečno, odnosno više od 12.000 dinara na godišnjem nivou biće izuzeti iz konkursa.\nJoš uvek se ne zna kada će Konkursi iz oblasti sporta biti raspisani, ali je najavljeno da neće biti izmena u konkursnim kategorijama. - Grad Sombor će sredstva dodeljivati za posebne (13,5 miliona dinara) i osnovne (13,6 miliona) troškove klubova, stručno pedagoški rad (2,8 miliona), manifestacije (milion), te sportske stipendije - 840.000 dinara - rečeno je na sastanku, kome je prisustvovalo pedesetak predstavnika klubova, članova sportskog saveza.\nsavamajstor @ Ned, 16.02.2014. 00:28\natletika članarine fudbal komisija za dodelu sredstava košarka manifestacije odbojka osnovni troškovi klubova posebni programi klubova sokolski dom sombor sport sportski klubovi udruženja savezi sportski savez grada sombora stipendije stručno pedagoški rad


Šib: Evrointegracije regiona za Nemačku ostaju visoki prioritet i sa SDP na čelu vlade - Naslovi.net\nBeta pre 28 dana\nAmbasador Nemačke u Srbiji Tomas Šib ocenio je da će pristupanje država Zapadnog Balkana Evropskoj uniji ostati "visokog prioriteta za Nemačku" i sa Socijaldemokratskom partijom (SDP) kao najjačom snagom.\n"U periodu od 16 godina kada je Angela Merkel bila kancelarka, 12 godina je vladala "velika koalicija" sa demohrišćanima na čelu - u tih 12 godina je ministar spoljnih poslova uvek bio socijaldemokrata. Obe stranke su, dakle, zajedno postavile smernice za aktuelnu politiku Nemačke u odnosu na Zapadni Balkan. Znači, ako bi se formirala vlada pod vođstvom SPD, kontinuitet bi bio obezbeđen", napisao je Šib u autorskom tekstu za dnevni list Kurir.\nOn je dodao da će za formiranje nove vlade ipak biti potrebno vreme "zbog mnogobrojnih mogućnosti potencijalnih koalicija".\n"Do tada će sadašnja savezna vlada privremeno ostati na dužnosti, što znači da će Angela Merkel, možda, prevazići svog nekadašnjeg mentora Helmuta Kola i postati osoba koja je najduže bila na funkciji saveznog kancelara", dodao je on.\n"Kontinuitet će biti obezbeđen": Šib: I sa socijaldemokratama, integracija Zapadnog Balkana u EU prioritet za Nemačku\nTomas Šib objasnio: Kontinuitet bi mogao biti obezbeđen\nŠib: I sa SPD, integracija Zapadnog Balkana u EU prioritet za Nemačku\nSDPBalkanAngela MerkelEvropska UnijaNemačka\nVučić sa Žofreom o Izveštaju EK i saradnji Srbije i EU\nStamatović: Političari vole da zanemare opšti interes, mi nismo takvi (VIDEO)


LSV: Državni organi dužni da objasne transakcije između Telekoma, Kopernikusa i Antene | Autonomija\nLSV: Državni organi dužni da objasne transakcije između Telekoma, Kopernikusa i Antene\n"Javnost ima pravo da dobije informaciju o transakcijama državnog kapitala koji se odliva u privatne kompanije"\nLiga socijaldemokrata Vojvodine (LSV) zatražila je danas da se rasvetli situacija nastala tako što je državna kompanija Telekom kupila kompanije Antena grupe i transakcije vezane za kupovinu „Kopernikus tehnolodži“.\nLSV je u saopštila da je „povezanost ovih kupovina više nego očigledna“ i da javnost ima potpuno pravo da dobije informaciju o transakcijama državnog kapitala koji se odliva u privatne kompanije.\n„Ukoliko postoji logično objašnjenje za ovu veliku medijsku aferu državni organi su dužni da ga saopšte“, poručila je LSV.\nU saopštenju se navodi da su „Prva“ i „O2“ televizija, obe sa nacionalnom frekvencijom, kao deo Antena grupe u kojoj je i „Prva TV“ Crna Gora, „Play Radio“, šest kablovskih kanala i tri portala, „značajan faktor u kreiranju javnog mnjenja Srbije“.\n„Nije svojstveno režimima koji pretenduju da budu demokratski da se ovakve transformacije na medijskoj sceni obavljaju u nerazjašnjenin uslovima“, upozorila je LSV.\nPovodom izjava da će Komisija za zaštitu konkurencije odlučiti da ne postoje smetnje da se ova kupoprodaja izvrši, jer ove televizije nemaju 40 odsto učešća u tržištu, LSV je ocenila da „za razliku od tržišnog uticaja, medijski uticaj ne može precizno da se izmeri“.\nTa stranka zatražila je od Regulatornog telo za elektronske medije (REM) i Komisije za zaštitu konkurentnosti da izađu sa podacima o gledanosti televizija „O2“ i „Prva“ njihovom tržišnom učešću.\n„REM treba da se izjasni i oko pete televizije sa nacionalnim pokrivanjem, za koju je raspisan konkurs još 19. aprila, ali rezultat nikada nije objavljen“, navodi se u saopštenju.\nDodaje se i da odgovorni moraju biti sankcionisani ukoliko se dokaže da postoje nepravilnosti i namera „partijske koncetracije medijske moći“.


Radio Šumadinac > Forum > OPŠTI FORUMI > Sport > Tenis > WTA: Ivanovic 8, Jankovic 13, Jovanovski 58.\n13.10.2014 20:54 #1\nWTA: Ivanović 8, Janković 13, Jovanovski 58.\nLONDON - Najuspešnija srpska teniserka Ana Ivanović i dalje je osma na WTA listi sa 4.435 bodova, dok je Jelena Janković napredovala za jedno mesto i sada je 13. sa 2.945 bodova.\nTreći reket Srbije Bojana Jovanovski spustila se na listi za tri mesta i ove nedelje je 58. sa 980 bodova.\nAleksandra Krunić je nazadovala pet pozicija i sada zauzima 109. mesto sa 516 bodova, dok je Jovana Jakšić pokvarila pasman za jedno mesto i ove nedelje je 121. sa 475 bodova.\nVesna Dolonc je takođe nazadovala - za tri mesta, i nalazi se na 171. poziociji sa 324 boda.\nAmerikanka Serena Vilijams i dlaje vodi sa 8.645 bodova, ispred Rusikinje Marije Šaraove koja ima 6.680 i trećeplasirane Rumune Simone Halep sa 6.246 bodova.\n1. (1) Serena Vilijams (SAD) - 8.645 bodova\n3. (3) Simona Halep (Rumunija) 6.246\n4. (4) Petra Kvitova (Češka) 6.126\n5. (5) Na Li (Kina) 5.020\n6. (7) Agnješka Radvanska (Poljska) 4.650\n7. (6) Eženi Bušar (Kanada) 4.523\n8. (8) Ana Ivanović (Srbija) 4.435\n9. (9) Karolina Voznijacki (Danska) 4.215\n10.(10) Anđelika Kerber (Nemačka) 3.745\n11. (11) Sara Erani (Italija) 3.085\n12. (13) Jekaterina Makarova (Rusija) 2.970\n13. (14) Jelena Janković (Srbija) 2.945\n14 (12) Dominika Cibulkova (Slovačka) 2.908\n16. (16) Andrea Petković (Nemačka) 2.495\n17. (17) Lusi Safarova (Češka) - 2460\n18 (18) Samanta Stosur (Australija) - 2.430\n19. (19) Karla Suarez Navaro (Španija) - 2.370\n20. (20) Venus Vilijams (SAD) - 2.270


Mihajlović: 30 miliona evra potrošenih za Južni tok neće biti vraćeno - Ekonomske Vesti\nPismo 124 generala : Dovedena u pitanje sposobnost Bajdena da bude predsednik\nGde god vidiš slobodnu zemlju, sej žito!\nCena kukuruza gura potrošnju i cenu pšenice\nOd sledeće nedelje bez rominga sa Grčkom\nSnažan podsticaj iz Amerike: Vakcinisani, skidajte maske!\nMihajlović: 30 miliona evra potrošenih za Južni tok neće biti vraćeno\n30. mar. 2016 Andrija Matić 0 Comments gas, gasovod, Južni tok, Ministarstvo građevinarstva, Zorana Mihajlović\nMinistarka građevinarstva, saobraćaja i infrastrukture Zorana Mihajlović izjavila je danas da je jasno da gasovoda Južni tok neće biti i da je 30 miliona evra, koje je Vlada dala kao garanciju kada se formiralo zajedničko preduzeće, potrošeno i neće biti vraćeno.\n„Ne možete vratiti taj novac, budući da je on sad već potrošen, ali je velika šteta što Srbija nema drugi pravac dotoka gasa“, rekla je ministarka.\nMihajlović je dodala da je 30 miliona evra dato novoosnovanom preduzeću za istražne radove, pretprojektovanje i eksproprijaciju i da Vlada Srbije zna gde je novac dala.\nProjekat gasovoda Južni tok Rusija je obustavila decembra 2014. godine jer je EU izvršila pritisak na svoju članicu Bugarsku da ne da potrebne odzvole za realizaciju tog projekta. Da Rusija razmišlja o takvoj mogućnosti, svedoči i memorandum koji je potpisao Gasprom o učešću u gasovodu Grčka-Italija.\nInformaciju o toj odluci Rusije izneo je tokom tadašnjeg boravka u Turskoj, ruski predsednik Vladimir Putin istovremeno sa objavom starta novog projekta – gasovoda Turski tok, kojim je ruski gas preko Turske trebalo da bude transportovan u zapadnu Evropu. Novembra prošle godine, pošto je Turska oborila ruski vojni avion Su-24 na sirijsko-ruskoj granici, Turski tok je takodje obustavljen.\n← Ruske investicije u Srbiju – 3,9 milijardi dolara\nAsad: Šteta od gradjanskog rata 200 milijardi $ →\nSa Kinom će biti realizovani projekti vredni 3 milijarde evra\n17. jun. 2016 Andrija Matić 0\nFile: Za Južni tok se mogu pitati i članice EU\n8. okt. 2014 Luka Matić Komentari su isključeni na File: Za Južni tok se mogu pitati i članice EU\nIdeš za Meksiko: Er Srbija bi mogla i do Meksiko Sitija\n10. dec. 2015 Luka Matić 0


Zakaži onlajn čas: Srpski jezik - Lana K. - Kampster\nSrpski jezik - Lana K.\nPrivatni predavač srpskog jezika i pravopisa\nSrpski jezik ima svoje specifičnosti i razlike u odnosu na određene jezike koji se uče u osnovnoj školi i često se ne pridaje dovoljno pažnje i vremena u učenju istog.\nZajedno ćemo savladati gradivo iz oblasti gramatike, pravopisa, književnosti i jezičke kulture. Takođe, pružam pomoć u pisanju sastava i eseja vezanih za slobodne teme ili teme vezane za lektiru koja je zadata u okviru škole.\nNeophodno je da se uloži trud, vreme, strpljenje i zalaganje koje će doprineti da zajednički dođemo do uspešnog cilja.\nPo struci sam medicinska sestra sa specijalizacijom, edukovana iz oblasti osnova programiranja a slobodno vreme koristim za izražavanje umetničke crte u pogledu crtanja i pisanja.\nTrudim se da svakodnevno napredujem u svakom pogledu i da uspešno savladam sve zadatke koje sebi postavim.\nNadam se da ćemo do uspeha zajedno stići na obostrano zadovoljstvo!:)\nStrukovna medicinska sestra sa Specijalizacijom iz oblasti Javnog zdravlja\nDiplome i sertifikati za uspehe postignute na fakultetu, školi i van nastavnim aktivnostima\nBabysiterka, konobarica, dečiji animator, rekreator i učitelj, medicinska sestra, knjigovodstveni i administrativni poslovi\nJedan čas 450rsd


IZABRANI NAJBOLJI TAKMIČARI TK GALEB U 2018. – Sportski savez Beograda\nPočetnaVesti naslovnaIZABRANI NAJBOLJI TAKMIČARI TK GALEB U 2018.\nU TC Zira, u nedelju uveče, održana je proslava Tekvondo kluba Galeb I svečanost dodele plaketa najboljim sportistima u 2018. godini. Ova 2018. bila je duga i u sportskom smislu veoma naporna, ali na kraju godine kada se podvuče crta – možemo je da budemo veoma ponosni na sjajne rezultate koje smo postigli.\n– Kao i svake godine na samom kraju sumiramo sve što je učinjeno u prethodnom periodu, na našu sreću imamo dosta toga na šta možemo da budemo ponosni, od januara do decembra nasi sportisti su briljirali na svim turnirima. Svakako je veoma značajna prva titula klupskog pravaka evrope u ženskoj konkurenciji. Bilo je dosta pojedinačnih rezultata, najbitni su u mlađim generacijama Serdja Stević i kvalifikovanje Bogdana Bulata za Olimpijske igre mladih, kao i srebro kadetkinje Andree Bokan, a od seniora i ove godine bila su sjajni Milica, Tijana i Nagajev Dmitri. Sledeća godina je najvažnija u olimpijskom ciklusu, jer se odlučuje ko će ići na OI. U ovom momentu kvalifikovane su Tijana i Milica, ali ima još mnogo posla da bi se viza overila. Mi se nadamo da ćemo imati predstavnike u Tokiju i da ćemo nastaviti niz osvajanja medalja – rekao je Dragan Jović.\nGostima se obratio i predsednik Olimpijskog komiteta Srbije, Božidar Maljković.\n-Ispred sebe vidim familiju na čelu sa pather familia – Dragan Jović. Svi dišu kao jedno, i nema ničega većeg od toga nego kada klub postane vlasništvo svih sportista, trenera i roditelja. Taj osećaj pripadnosti je vrhunac – rekao je Maljković koji je omogućio da Milici Mandić ostane u trajnom vlasništvu.\nOvu godinu otvorila je Vanja Stanković osvajanje srebrne medalje na prvom Gren slem turniru, a zatim su devojke osvojile prvo mesto u ženskoj konkurenciji na Evropskom klupskom šampionatu! Osim toga, Tekvondo klub Galeb je zauzeo četvrto mesto u ukupnoj konkurenciji, juniorke takodje četvrto a kadetkinje peto mesto.\nSerđa Stević je osvojila zlatnu medalju na svetskom juniorskom šampionatu, samo godinu dana pošto je postala evropska juniorska šampionka. Svega nekoliko dana kasnije Bogdan Bulat osvajanjem trećeg mesta na kvalifikacionom turniru, obezbedio je mesto na Olimpijskim igrama mladih! U međuvremenu TK Galeb je postao državni prvak u seniorskoj, juniorskoj i kadetskoj konkurenciji dok je u pionirima bio drugi.\nDragan Jović dobio je još jedno priznanje i dokaz kvaliteta – imenovan je za člana trenerske komisije Svetske tekvondo federacije! Talas osvajanja velikih medalja nastavila je Tijana Bogdanović u maju osvojivši bronzanu medalju na Evropskom seniorskom šampionatu, dok je Milica Mandić samo mesec dana kasnije bila druga na Gran pri turniru u Rimu. Na Mediteranskim igrama Vanja Stanković je osvojila bronzanu medalju.\nZatim, organizovali smo još jedan, 24. po redu Galebov letnji kamp koji je ove godine okupio 500 učesnika iz 26 zemlje! Sa kampa, Milica Mandić otputovala je u Moskvu gde je osvojila bronzanu medalju, drugo gran pri odličje u 2018!\nKao klub, Galeb je osvojio prvo mesto na G1 turniru u Poljskoj, dok je svega nekoliko nedelja kasnije osvojio i Kup Srbije u ukupnoj konkurenciji! U oktobru smo organizovali još jedan Galebov Trofej Beograda, turnir G1 kategorije, na kome se borilo preko 1000 boraca iz 54 zemlje. Andrea Bokan je u novembru osvojila srebrnu medalju na kadetskom evropskom šampionatu što je druga srebrna medalja za Andreu sa kontinentalnog takmičenja. Na poslednjem turniru ove godine, Gran pri finale – Milica je zauzela četvrtu poziciju.\n– Ovu godinu su prema mom mišljenju obeležile mlađe generacije sa odličnim rezultatima, što me iskreno raduje. Što se tiče mene, podeljena su mi osećanja, i zadovoljna sam i nisam. Bilo je dosta osvojenih turnira, grand pri medalja, ali ostaje žal i za evropskom medaljom. Radujem se sledećoj godini koja ce biti pravi izazov za sve nas – rekla je Milica Mandić.\nTekvondo asocijacija Srbije proglasila je najbolje sportiste ove godine među kojima su Milica Mandić, najbolja seniorka, Dmitrij Nagaev, najbolji senior i Andrea Bokan – najbolje kadetkinja.\n-Prošlo je svega godinu dana od kada mi je uručen srpski pasoš i već sam proglašen za najboljeg seniora i u izboru mog kluba, ali i Tekvondo asocijacije Srbije. Ova godina je bila dobra za mene, ali trudiću se da sledeće donesem još više medalja i bolje uspehe za Srbiju. Ovo je za mene veliki podsticaj – rekao je Dmitrij Nagaev.\nI ovu godinu završavamo činjenicom da nam se olimpijska 2020. bliži, ali i da su naše devojke u vrhu olimpijske liste – Milica na 3. mestu, Tijana na 4. mestu, Vanja na osmom. Još je dalek put do osiguranog mesta na Olimpijskim igrama, ali verujemo da će devojke i momci sve dati da se i treći put zaredom nađu na najprestižnijem turniru na svetu i osvoje odličja.\nSpisak dobitnika plaketa u 2018.\nNajbolji takmičar u disciplini FORME\nNajbolja takmičarka u disciplini FORME\nSpecijalna nagrada za osvojenu bronzanu medalju na Evropskom šampionatu\nSpecijalna nagrada za izuzetnu podršku u postizanju vrhunskih rezultata\nZa izuzetan doprinos u postizanju vrhunskih rezultata u 2018.\nDejan Burčul – predsednik TAS-a\nAdvokati – Goran Delić, Anđelka Jelić\nPrijatelji kluba – priznanja za izuzetan doprinos u postizanju vrhunskih rezultata u 2018.\nStručni tim – priznanja za izuzetan doprinos u postizanju vrhunskih rezultata u 2018.\ndoc dr sci Marija Pavlović\nTreneri – priznanja za izuzetan doprinos u postizanju vrhunskih rezultata u 2018.


Evropsko prvenstvo – Page 2 – Kosarka24\nSedam kandidata za Eurobasket 2021.\nU sjedište FIBA Evropa stiglo sedam kandidatura za organizaciju Eurobasketa 2021. godine. Kandidature su dostavili: Češka, Estonija, Njemačka, Gruzija, Mađarska, Italija i Slovenija. Na ovom šampionatu grupna faza biti organizovana u četiri zemlje, a jedna od…\nJoš 100 dana do EP u Srbiji\nOstalo je još 100 dana do početka Evropskog prvenstva za košarkašice, čiji će domaćini biti Srbija i Letonija (27. jun – 7. jul)! Ovim povodom, u utorak 19. marta 2019. godine u podne, u tri…\nPočela prodaja ulaznica za žensko Evropsko prvenstvo 2019!\nU petak, 8. marta i zvanično je počela prodaja ulaznica za žensko Evropsko prvenstvo 2019, čiji će domaćini biti Srbija i Letonija. Ovaj svečani čin simbolično su obilježili ambasador EP Nataša Kovačević i generalni sekretar…\nEP: Srbija sa Bjerolusijom, Rusijom i Belgijom\nU Skupštini grada Beograda danas je održan žreb za Evropsko prvenstvo seniorki 2019, čiji će domaćini od 27. juna do 7. jula sljedeće godine biti Srbija i Letonija. Šesnaest reprezentacija biće podijeljene u četiri grupe…\nMarica Gajić približila BiH Evrobasketu\nKošarkašice BiH pobijedile Crnu Goru. BiH je u Sarajevu predvođena sjajnom Maricom Gajić pobijedila Crnu Goru 83:68 (25:22, 26:12, 17:15, 15:19) u meču kvalifikacija za Evropsko prvenstvo. U posljednjem kolu BiH gostuje na Islandu gdje im je…\nBASKET: Srbija je najbolja u Evropi\nDominacija srpskih basketaša. Reprezentativci Srbije u basketu najbolji su u Evropi i na svijetu. Četiri puta su osvajali svjetsku krunu, a danas su u Bukureštu postali prvi put i šampioni Evrope. U finalu su savladali…\nAleksa Gatarić o proteklom Evropskom prvenstvu. Kadetska reprezentacija BiH izborila je povratak u A diviziju. Na Evropskom prvenstvu B divizije, koje je održano u Sarajevu osvojili su drugo mjesto i automatski izborili povratak u elitni…


Spider-Man za PS4 se pozlatio Spider-Man [PS4]\nSpider-Man za PS4 se pozlatio\nPauk odlazi u štampu\nPosted ponedeljak 30 07 2018 18:38:01\nSpider-Man stiže na vreme ovog leta na PlayStation 4.\nInsomniac Games je na Twitteru objavio da je završen rad na novoj Spider-Man igri, tj. da je status igre dostigao ''gold'', te da je igra poslata na štampanje pred izlazak 7. septembra. A kako drugačije objaviti ovu lepu vest nego popularnim Spider-Man memeom:\nSpider-Man je bila jedna od velikih igara koje je Sony prikazao ove godine na E3 sajmu, sa praktično all-star postavkom likova i negativaca iz Spider-Man univerzuma. Međutim, ostalo je još jedno iznenađenje koje developeri čuvaju za izlazak igre, a to je šesti misteriozni negativac.\nMarvel's Spider-Man je PS4 ekskluziva i dolazi 7. septembra. Paralelno sa igrom će se u prodaji naći kolekcionarska PS4 Pro konzola u bojama čoveka-pauka.


Prodaja novih vozila u EU tokom marta smanjena za 24,9 posto - Biznis Info\nProdaja novih vozila u EU tokom marta smanjena za 24,9 posto\nTokom proteklog marta u Evropskoj uniji (EU) zabilježeno je smanjenje prodaje komercijalnih automobila za 24,9 posto u odnosi na isti period prošle godine, javlja Anadolu Agency (AA).\nAsocijacija evropskih automobilskih proizvođača (ACEA) saopćila je da su tokom marta u zemljama EU-a prodana 153.553 komercijalna automobila, što je skoro za četvrtinu manje u odnosu na broj takvih automobila prodanih u martu prošle godine.\nFrancuska je martovski lider među 27 članica Evropske unije s 39.005 novih automobila registriranih za lične potrebe. Slijedi Njemačka s 30.350 registriranih novih vozila, a potom Italija s 18.753 i Španija s 11.880.\nU izvještaju se također navodi da je u prva tri mjeseca ove godine u 27 članica Evropske unije prodano ukupno 411.097 komercijalnih automobila, što je za 18,1 posto manje u odnosu na prvi kvartal prošle godine.\nEvropska unija od jula prošle godine bilježi konstantan pad broja prodanih novih automobila.


Znanjem i osnaživanjem u borbi protiv nasilja nad ženama - WANNABE MAGAZINE\nU okviru akcije “Reci NE nasilju nad ženama”, kompanija Avon uručila je donaciju u vrednosti 2.677.000 dinara Autonomnom ženskom centru za nastavak realizacije i unapređenje projekta “Mogu da neću. Ljubav nije nasilje.” sa ciljem da podrži edukaciju mladih o različitim vrstama nasilja.\nIstraživanje ove organizacije pokazalo je zapanjujuće podatke među kojima i taj da svaki četvrti mladić i svaka deseta devojka veruju da jedan šamar nije nasilje. Svaka treća mlada osoba u Srbiji smatra da je devojka koja nosi kratku suknju i usku majicu “sama kriva” ako je neko napadne. Upravo zbog ovakvih podataka, koji ukazuju da mladi ljudi ne prepoznaju sve oblike nasilja, pokrenut je projekat “Mogu da neću”.\n“Verujem da ova organizacija i njihov tim mladih edukatora mogu da doprinesu da devojke u Srbiji budu svesnije svojih prava, da izgrade samopoštovanje i na vreme nauče da prepoznaju nasilje, da bi mu se i efikasnije suprotstavile”, zaključila je Marjanović Pavlović.\nProjekat “Mogu da neću” prvi je u Srbiji kroz koji se direktno i otvoreno komunicira sa mladima o tome u kakvim se partnerskim odnosima nalaze. Do sada je realizovan u srednjim školama i na fakultetima u 15 gradova širom Srbije, dok se donacijom kompanije Avon planira njegov nastavak i unapređenje.\n“Osim što je za nas potvrda ženske snage i solidarnosti koja nam je neophodna u borbi protiv nasilja, ova donacija će nam omogućiti da nastavimo započete aktivnosti i stignemo do još većeg broja mladih. Pored radionica u školama, donaciju AVON-a ćemo iskoristiti i za događaj koji će ukazati na još jedan važan segment života devojčica, a to su međusobna podrška i solidarnost. Tokom jednog vikenda okupićemo 60 devojčica iz cele Srbije na jednom mestu, sa ciljem da se međusobno upoznaju i izgrade svoje ženske mreže prijateljstva i snage“, naglasila je Sanja Pavlović, iz Autonomnog ženskog centra.


DVOSTRUKI STANDARDI ZAPADA U KORIST MUSLIMANSKE STRANE I SDA | SRNA\nSpecijalni servisi 21/11/2020\nDVOSTRUKI STANDARDI ZAPADA U KORIST MUSLIMANSKE STRANE I SDA\nFilimonova je ocijenila u intervjuu Srni da institucija visokog predstavnika nije ispunila funkciju zaštite izvornog Dejtona, te sugerisala da sve "novitete" visokog predstavnika u budućnosti treba ukinuti\nBEOGRAD, 21. NOVEMBRA /SRNA/ - Ruski analitičar Anja Filimonova ocijenila je da je nakon 25 godina Dejtonski sporazum ozbiljno transformisan, te da su međunarodna zajednica i zapadne zemlje pokazale dvostruke standarde, moral i jezik sve u korist favorizovanja muslimanske strane i SDA kao njenog političkog instrumenta.\n"Na taj način su kršeni interesi druga dva naroda, a posebno srpskog i Republike Srpske. Ma koliko se danas to činilo nemogućim u praksi, ali sve `novitete` visokog predstavnika u budućnosti treba ukinuti", rekla je Filimonova u intervjuu za Srnu.\nOna je istakla da je pravi mir, koji je neophodan svim narodima BiH, a ne političkim profiterima, moguć samo na osnovu iskrenog i dubokog dijaloga, uzimajući u obzir interese svih strana, i eliminišući faktore koji ograničavaju razvoj i otvoreno ugrožavaju bezbjednost naroda.\nFilimonova, koja je docent Moskovskog humanitarnog univerziteta i glavni urednik sajta "Srpski stav", ocijenila je da institucija visokog predstavnika nije ispunila funkciju zaštite izvornog Dejtona, čija se transformacija odvijala pod pritiskom zapadnog faktora, upravo u liku visokog predstavnika.\nPrema njenim riječima, visoki predstavnik je nelegalnim bonskim ovlašćenjima, prisvojio funkciju "vrhovnog vladara" koja mu ne pripada, djelujući toliko svojevoljno da njegovi postupci više odgovaraju formuli "faraonske", a ne demokratske kontrole.\nOna je navela da je visoki predstanvik svoju volju nametao ili preko stranih sudija, Bošnjaka i Hrvata u Ustavnom sudu BiH, ili direktnim pritiskom na rukovodstvo entiteta radi postizanja dogovora o prenošenju nadležnosti sa entitetskog na nivo BiH.\nFilimonova objašnjava da je rezultat toga činjenica da trenutno ustrojstvo BiH ne odgovara originalnom tekstu Ustava, koji je utvrđen Dejtonskim sporazumom, a prema kojem BiH pripada samo deset nadležnosti.\nOna je podsjetila da su tri oblasti pretrpjela glavne izmjene – odbrana, jer su formirane Oružane snage BiH i obavještajna služba /OBA/ sa zabranom "osnivanja drugih obavještajnih službi", što je istovremeno grubo kršenje Dejtona i ozbiljna prijetnja sigurnosti čitavog regiona.\nFilimonova ističe da su tu i porezi, odnosno uvođenje PDV na nivou BiH, te na kraju pravosuđe, odnosno formiranje Suda i Tužilaštva BiH.\n"Te nadležnosti su prenesene sa entiteta na nivo BiH, odnosno, umjesto izvorne konfederalne strukture predviđene Dejtonskim sporazumom, dobili smo federalnu strukturu BiH, koja direktno prijeti punom integracijom, raspadom Republike Srpske", rekla je Filimonova.\nDRŽAVNI ORGANI NA NIVOU BiH SU NEFUNKCIONALNI\nFilimonova je ocijenila da prelazak sa konfederalnog na federativni princip po sebi predstavlja flagrantno kršenje izvornog Dejtona, ali da i na praktičnom nivou treba istaći samo negativne efekte ove nelegitimne transformacije.\n"Činjenica je da su državni organi na nivou BiH nefunkcionalni, a u njenom političkom sistemu nedostaje demokratije kao glavnog uslova za razvoj. Demokratski proces u potpunosti blokira jedna strana - SDA, koja negira izvorne dejtonske principe. U budućnosti nije moguće ukloniti ovu barijeru niti učiniti vlasti BiH funkcionalnijim, s obzirom na činjenicu da je SDA njen ključni faktor", kaže ona.\nFilimonova napominje da SDA, ne skrivajući, radi na koncentraciji političke moći i kontrole u svojim rukama, a imajući u vidu da je to muslimanska stranka, to znači da joj je glavni cilj centralizacija BiH i vlasti.\n"Tačnije, monopolizacija vlasti, što je u suprotnosti sa dejtonskim principima, koji obezbjeđuju široku političku autonomiju dva entiteta i mehanizme za zaštitu prava sva tri konstitutivna naroda", navela je ona.\nFilimonova ističe da se postavlja pitanje svrsishodnosti i ciljeva nelegitimnog, protivustavnog prenošenja državnih ovlašćenja na nivo BiH, ako to automatski znači ukidanje demokratskog procesa, prava na samoupravu i nemogućnost održavanja dinamičke ravnoteže na prostoru sa tako dubokim nacionalnim razlikama.\nHOĆE LI SE SDA BORITI PROTIV ISLAMSKIH TERORISTA ILI IM PRUŽITI POKRIĆE\nStremljenje ka centralizaciji, blokiranjem demokratskog razvoja, koncentracija vojno-obavještajnih struktura na nivou BiH, ili tačnije, u rukama SDA, s obzirom na njeno bogato radikalno terorističko nasljeđe, pokreće, dodala je ona, razumne sumnje o tome kako BiH može spriječiti da njena teritorija postane uporište džihadista?\n"Postavlja se legitimno pitanja - hoće li se SDA boriti protiv islamskih terorista /gdje su onda rezultati te borbe/ ili će im, naprotiv, pružiti sve vrste pokrića, uključujući kontraobavještajne? Zbog toga će se Republika Srpska u bliskoj budućnosti suočiti sa `džihadističkom iredentom`, izazovom na koji jednostavno neće biti u stanju adekvatno da odgovori", ocjenjuje ona.\nFilimonova navodi da je obnova džihadizma u BiH direktna odgovornost visokog predstavnika i zapadnih centara moći koji stoje iza njega, a koji u regionu ostvaruju samo vlastite geostrateške interese.\nOna dodaje da ti centri moći ni na koji način nisu zainteresovani za zaštitu međunarodnog prava, Dejtonskog sporazuma, principa pravednosti i pravde, kao ni za zaštitu ne samo za njih privilegovanog bošnjačkog naroda, nego i druga dva konstitutivna naroda, koji su ozbiljno lišeni svojih prava.\nDUMA ODOBRILA PRODUŽETAK SPORAZUMA\nDODIK: SIEGE OF LENINGRAD - ETERNAL WARNING\nŠKOLE PROSLAVILE PRVOG SRPSKOG PROSVJETITELJA\nUMRLO 31 LICE, ZARAŽENO JOŠ 857\nU TARČINU POČELA KOMEMORACIJA SRPSKIM ŽRTVAMA U FBiH\nBANjAC: SRBI - ŽRTVE GNUSNOG ZLOČINA


Novaku žreb opet maćeha - Sportskacentrala.com\nNovaku žreb opet maćeha08.03.2017 08:45hObavljen je žreb u muškoj konkurenciji za prvi Masters u sezoni, Indijan Vels.\nNaš najbolji teniser, Novak Đoković, moraće dosta da se pomuči ukoliko želi da četvrti put uzastopno podigne pobednički pehar u kalifornijskoj pustinji.\nDrugi teniser sveta još jednom nije bio miljenik fortune, pa su na njegovom trnovitom putu do eventualnog finala, igrači poput Huana Martina del Potra, Nika Kiriosa, Rafaela Nadala, Rodžera Federera i Keija Nišikorija, no da krenemo redom.\nNovak je kao drugi nosilac slobodan na startu turnira. U drugoj rundi sastaće se sa pobedikom duela Kajla Edmunda iz Velike Britanije i Gastaa Elijasa iz Portugala. Već u trećem kolu čeka ga veliki prijatelj, ali i ljuti rival, Argentinac Huan Martin del Potro, ukoliko on pregrmi zemljaka Delbonisa ili Rusa Kuznjecova.\nNišta lakše iskušenje Đoković neće imati ni u četvrtom kolu, gde će mu suparnik biti, najverovatnije, bolji iz duela Nika Kirijosa, koji ga je nedavno savladao u Akapulku, i super talentovanog Nemca, Aleksandra Zvereva. U četvrtfinalu žreb ga vodi ka boljem iz reprize finala ovogodišnjeg Australian Opena, pošto bi u osmini finala trebalo da gledamo teniski klasik, Rodžer Federer- Rafael Nadal. Ukoliko Novak poboljša skor sa jednim od dvojice arhirivala, u polufinalu ga očekuje Japanac Kei Nišikori, ili eventualno Marin Čilić, Grigor Dimitrov ili Džek Sok. Dakle, žreb je izuzetno inspirativan, ali nije nimalo lak.\nNa drugoj strani prvi teniser sveta, Endi Marej, ne može da se žali na ''sudbinu hudu''. On je takođe slobodan u prvoj rundi, a u drugoj će na kvalifikanta ili Lua iz Tajpeha. Kasnije ga čeka Felisijano Lopez, pa Bautista Agut, David Gofan ili Žo Filfrid Conda, da bi mu pre, nadamo se, finala sa Novakom, prepreka bio Sten Vavrinka, Tomaš Berdih ili možda Dominik Tim. Na prvi pogled jasno je da je Britančeva polovina znatno povoljnija.\nViktor Troicki će u prvom kolu Indijan Velsa reket ukrstiti sa Ukrajincem, Aleksandrom Dolgopolovim. Ukoliko pobedi, ide na 28. nosioca Filipa Kolšrajbera, da bi već u trećoj rundi naleteo na trećeg favorita, Stena Vavrinku, po ko zna koji put.\nDušan Lajović je pregrmeo prvo kolo kvalifikacija i ukoliko, posle Dodiga, eliminiše i Nemca, Tobijasa Kamkea, pridružiće se Đokoviću i Troickom u glavnom žrebu Mastersa.\nTurnir u Indijan Velsu igra se za nagradni fond od 7 miliona i 913 hiljada dolara. Pobedniku sleduje milion i 175 hiljada zelenih novčanica, ali i 1 000 ATP poena. Titulu brani Novak Đoković koji je prošle godine u finalu, lako i ubedljivo, savladao Miloša Raonića sa 2:0 (6:2, 6:0), a Kanađanina, zbog povrede zadnje lože, nećemo gledati ove godine u pustinji. Interesantno je da je poslednja tri turnira osvojio naš Đoković i ukoliko ponovi trijumf, biće to istorijski vredan rezultat.


Vanredna sjednica Predsjedništva Skupštine Saveza općina i gradova FBiH - 30. jula 2009. godine - Akta.ba\nVanredna sjednica Predsjedništva Skupštine Saveza općina i gradova FBiH - 30. jula 2009. godine\n23.07.2009. 13:43 / Izvor: Fena\nTreća (vanredna) sjednica Predsjedništva Skupštine Saveza općina i gradova Federacije BiH bit će održana 30. jula 2009. godine u 12.00 sati u Gradskoj upravi Grada Sarajeva.\nVanredna sjednica Predsjedništva Saveza općina i gradova FBiH ima za cilj donošenje platforme Saveza općina i gradova Federacije BiH za buduće pregovore s Vladom Federacije BiH u vezi sa stand-by aranžmanom i prevazilaženjem smanjenja javnih prihoda.\nJedan od mogućih zaključaka jeste da Savez općina i gradova Federacije BiH zatraži od Vlade Federacije BiH da se razlika općinama namiri iz sredstava Svjetske banke.\nPo grubim procjenama smanjenje prihoda općina i gradova Federacije BiH bit će veće od 40 miliona KM. Ovako visoki nivo umanjenja sredstava će efekte ekonomske krize na lokalnom nivou samo pojačati i produžiti, smatra Savez.\nSvjetska banka za potporu budžeta u Federaciji BiH izdvojit će 150 miliona dolara, a prema Sporazumu s Međunarodnim monetarnim fondom općine i gradovi u Federaciji BiH trebaju usvojiti rebalanse budžeta i smanjiti javnu potrošnju za 10 posto da bi se ostvarile uštede od 19,3 miliona KM, dok projektovano smanjenje prihoda iznosi više od 40 miliona KM.\n-Kao rezultat, mnogi neće biti u stanju da pokriju osnovne troškove i ukoliko se ne preduzmu druge mjere, najverovatnije će se dogoditi radikalna kašnjenja u plaćanjima obaveza od lokalnih samouprava u narednom periodu, saopćeno je iz Saveza.


Saudijsku Arabiju zbog ubistva Khashoggija osudilo 36 zemalja - BDC\nStalni predstavnik Islanda u UN-u istakao je da okolnosti Khashoggijeve smrti potvrđuju potrebu zaštite novinara i da se podrži pravo na slobodu izražavanja širom svijeta.\nUkupno 36 zemalja osudilo je Saudijsku Arabiju zbog ubistva saudijskog novinara Jamala Khashoggija, rekao je ,u četvrtak, predstavnik Ujedinjenih nacija, prenosi Anadolu Agency (AA).\n“Osuđujemo ubistvo novinara Jamala Khashoggija, za koje je Saudijska Arabija potvrdila da se dogodilo u njenom konzulatu u Istanbulu“, rekao je Harald Aspelund, stalni predstavnik Islanda, u uredu UN-a, u Ženevi.\nAspelund je istakao da okolnosti Khashoggijeve smrti potvrđuju potrebu zaštite novinara i da se podrži pravo na slobodu izražavanja širom svijeta.\nOn je u ime 36 zemalja, među kojima i svih 28 članica Evropske unije, zatražio da Saudijska Arabija “otkrije sve dostupne informacije i da u potpunosti sarađuje u svim istragama o ubistvu“.\n“Istrage o ubistvo moraju biti brze, efikasne i temeljite, nezavisne, nepristrasne i transparentne. Odgovorni moraju odgovarati“, istakao je Aspelund.\nPozvao je Saudijsku Arabiju i “da preduzme značajne korake kako bi osigurala da svi, uključujući borce za ljudska prava i novinare, mogu slobodno i potpuno ostvariti sva prava na slobodu izražavanja, mišljenja i udruživanja, bez straha od odmazde“.\nVlasti Saudijske Arabije naknadno su priznale da je Khashoggi ubijen, a da nije napustio konzulat, kako su prvobitno tvrdile. Potom su podigle optužnice protiv 11 osumnjičenih za ubistvo, a tamošnje tužilaštvo traži izricanje smrtnih kazni za pet prvooptuženih.\nPrevious articleAmerički trgovinski deficit najviši u deset godina, rekordan minus s Kinom\nNext articleGodišnjica Distrikta: Večeras na Trgu koncert Jelene Rozge


RTS :: RTS na licu mesta: Raport iz Portugalije, dan pred duel Brage i Zvezde\nFudbal RTS na licu mesta: Raport iz Portugalije, dan pred duel Brage i Zvezde\nsreda, 08. dec 2021, 15:04 -> 18:11\nCrvena zvezda igra protiv Brage meč poslednjeg kola F grupe Lige Evrope. Duel u Portugaliji igra se u četvrtak od 21.00. Direktan prenos je na našem Prvom programu. Ekipa RTS-a nalazi se u Portugaliji i današnji raport započela je obilaskom stadiona na kome će se igrati meč.\nNaša ekipa navodi da je u Bragi celo prepodne padala kiša i da ne misli da stane. Teren je "popio" dosta vode, ali za sada deluje da je odlično pripremljen za meč koji nas očekuje u četvrtak uveče.\nKapacitet stadiona je nešto više od 30.000 gledalaca. Stadion je otvoren 30. decembra 2003. godine, a izgradnja je koštala 83,1 milion evra.\nOrganizatori će se sigurno potruditi da teren bude u što boljem stanju. Inače, crveno-bela ekspedicija tek večeras čarter letom putuju u Bragu i neće imati današnji trening u vreme odigravanja utakmice.\nZvezda pred poslednje kolo zauzuma čelnu poziciju u grupi sa bodom više od Brage i dva od Mitjilanda. Pobeda garantuje našem klubu direktan plasman u osminu finala. Nerešen rezultat značio bi da je Zvezda prva samo u slučaju da Mitjiland ne pobedi u Bugarskoj.\nU suprotnom, crveno-beli bi išli u šesnaestinu finala na megdan sa ekipama koje su bile trećeplasirane u Ligi šampiona... Po najgorem scenariju Zvezda bi nastavila takmičenje u Ligi konferencija.\nDuel Brage i Crvene zvezde na programu je u četvrtak od 21.00. Direktan prenos je na našem Prvom programu.\nVoždovac i Partizan na "krovu", poništen gol Rikarda posle 30 sekundi


Jeftini letovi iz Budimpešte za Beč - Avio karte Budimpešta Beč - eSky.rs\nAvio karte iz Budimpešte za Beč\nPretražite letove iz Budimpešte za Beč\nProverite najbolje prilike za letove iz Budimpešte za Beč\n✔ Postoje li posebne ponude za letove iz Budimpešte za Beč na eSky.rs?\n✔ Mogu li se pobrinuti za osiguranje prilikom rezervacije leta iz Budimpešte za Beč?\n✔ Ako rezervišem let iz Budimpešte za Beč, mogu li da rezervišem ujedno i smeštaj?\n✔ Koje avio-kompanije nude letove iz Budimpešte za Beč?\nBudite sigurni, da na eSky.rs ponuda letova iz Budimpešte za Beč uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Budimpešta - Beč\nJeftini letovi do Mađarske Jeftini letovi iz Mađarske Jeftini letovi za Debrecin Jeftini letovi iz Debrecina Jeftini letovi za Cherry Grove Jeftini letovi iz Cherry Grove\nJeftini letovi do Zambije Jeftini letovi iz Zambije Jeftini letovi do Loei Airport Jeftini letovi od Loei Airport


Lideri Srbije, Albanije i Severne Makedonije preimenovaće predloženo regionalno ekonomsko područje “Mini Šengen” tokom svog sedmog samita u Skoplju krajem jula.\n„Zajednički ćemo, na sledećem samitu 28. i 29. jula u Skoplju, pronaći ime za ovu inicijativu, koju smo verovatno pogrešno nazvali Mini Šengen. Daćemo novo ime inicijativi o kojoj smo se već dogovorili “, rekao je Vučić u utorak za Euronews Srbija.\nVučić je dodao da je Mini Šengen bio „gotovo epohalna ideja“ koja je povećala poverenje trojice lidera.\nMeđutim, čini se da je poverenje ono što je do sada najviše nedostajalo regionalnoj inicijativi, pri čemu su Kosovo, Crna Gora i Bosna i Hercegovina odbile da se pridruže. Kosovo tvrdi da Mini Šengen ne pruža platformu na kojoj su sve države jednake. Crna Gora i BiH žele da se fokusiraju na inicijative usko povezane sa integracijom u EU, umesto na regionalne.\nTokom svojih šest samita od najave u oktobru 2019. u Srbiji, tri zemlje osnivačice potpisale su memorandum o saradnji tokom pandemije koronavirusa i sporazum koji omogućava Albancima i Srbima da putuju samo sa ličnim kartama između dve zemlje.\nNjihovi ponovljeni pozivi da se pridruže preostale tri zemlje zapadnog Balkana (ZB) su ignorisani.\nNa samitu zemalja Zapadnog Balkana u Tirani ovog meseca, kosovski premijer Albin Kurti rekao je da Mini Šengen prestaje da postoji otkako je svih šest zemalja Zapadnog Balkana i Evropska unija osnovale Zajedničko regionalno tržište (CRM) u novembru 2020. godine pod okriljem Berlinskog procesa.\nCRM uključuje mini šengenske ciljeve slobodnog kretanja robe, usluga, kapitala i ljudi u jednom od svojih četiri područja: regionalna trgovina, investicije, digitalizacija i industrija. / ibna


Синдикална потрошачка корпа за март 2019. године 1907,93 КМ - SAVEZ SINDIKATA REPUBLIKE SRPSKE\nNaslovnaSavez sindikata RSSindikalna potrošačka korpa za mart 2019. godine 1907,93 KM\nSindikalna potrošačka korpa za mart 2019. godine 1907,93 KM\n23/04/2019 Savez sindikata RS, Sve vijesti\nSindikalna potrošačka korpa za četvoročlanu porodicu u Republici Srpskoj, u martu 2019. godine, koštala je 1907,93 KM, koju je prosječna isplaćena neto plata u ovom mjesecu u iznosu od 886,00 KM, pokrivala sa svega 46,44 odsto.\nProsječna, isplaćena neto plata u martu u poređenju sa prosječno isplaćenom platom u februaru 2019. godine, bila je manja za 10,00 KM.\nNajviše prosječne neto plate u martu isplaćene su u oblasti finansijske djelatnosti i osiguranja 1445,00,00 KM i bile su veće za 4,86 odsto u odnosu na februarsku platu, a najniže u građevinarstvu, 617,00 KM.\nNiske prosječne neto plate u martu 2019. godine primili su zaposleni u ugostiteljstvu 634,00 KM, zatim radnici djelatnosti umjetnosti, zabave i rekreacije 635,00 KM, te zaposleni u administrativnim pomoćnim i uslužnim djelatnostima, 670,00 KM.\nProsječna isplaćena martovska neto plata radnika u djelatnosti saobraćaja i skladištenja iznosila je 674,00 KM, te zaposlenih u trgovini, 687,00 KM.\nNavedene prosječne neto plate isplaćene u martu 2019. godine, pokrivale su troškove sindikalne potrošačke korpe od 32,44 odsto do 36,01 odsto.\nUkupne potrošačke cijene u martu u poređenju sa cijenama iz februara 2019. godine, bile su veće za 0,2 odsto, a najviše je poskupila odjeća i obuća, za 3,8 odsto.\nU martu ove godine, porodice u Republici Srpskoj najviše novca trošile su za nabavku prehrane 706,42 KM, za stanovanje i komunalne usluge 583,72 KM, te za tekuće održavanje domaćinstva 106,35 KM. Odjeća i obuća koštala je 138,79 KM, higijena i njega zdravlja 89,77 KM, prevoz 200,23 KM, te obrazovanje i kultura 82,35 KM.\nU fokusu aktivnosti u 2019. godini treba biti donošenje izmjena i dopuna Zakona o radu, Zakona u posredovanju u zapošljavanju i pravima za vrijeme nezaposlenosti RS, Zakona o inspekcijama RS, Zakona o mobingu RS, te izradi Strategije bezbjednosti i zaštite zdravlja na radu RS.


Vesti online / Vesti / Svet / Hoće da štrajkuju zbog "štekare" - kraljice Elizabete Druge?\nZaposleni u zamku su slabo plaćeni plus nisu plaćeni uopšte za obavljanje zadataka koji kraljevskoj porodici donose profit\nSindikat javnih službenika (PCS), koji predstavlja 120 od 200 zaposlenih u zamku, saopštio je da će glasanjem svojih članova, koji će biti obavljeno 14. aprila, biti odlučeno da li će se stupiti u štrajk.\nPredstavnici sindikata ističu da su radnici Vindzora ne samo loše plaćeni, već da se od njih stalno traži da obavljaju dodatne poslove bez novčane nadoknade, kao što je organizovanje turističkih poseta zamku koji je u 11. veku, nadomak Londona, sagradio Vilijam Osvajač.\n- Skandalozno je da osoblje bude tako loše plaćeno i da se od njega očekuje da besplatno obavlja zadatke koji kraljevskoj porodici donose profit - izjavio je Mark Servotka, generalni sekretar PCS-a, prenose britanski mediji.\n- Bila bi to prva ovakva akcija na nekom od kraljevskih poseda - ističu sindikalci, podsećajući da zaposleni u Vindzoru zarađuju 14.400 funti (19.600 evra) godišnje, što je "ispod minimuma za pristojan život".\nSindikat javnih službenika\nZANIMLJIVOSTI Kraljevski gafovi i skandali: Teško je biti princ i sušiti Vindzor\nSVET Poslanici zamolili kraljicu da prištedi\nFOTO 23.226 dana vladavine Elizabete II\nSVET Knjiga o ljubavnom životu kraljice Elizabete trese Britaniju


Gotovi Seminarski Diplomski Maturalni Master ili Magistarski - Diplomatska služba i spoljna politika evropske unije - diplomski\nGotovi Seminarski Diplomski Maturalni Master ili Magistarski > Obrazovanje > Diplomski radovi > Diplomatska služba i spoljna politika evropske unije - diplomski\nPuna verzija: Diplomatska služba i spoljna politika evropske unije - diplomski\nPojava regionalnih ekonomskih integracija snažno je obeležila period posle Drugog svetskog rata. Najuspešniji oblik regionalnog udruživanja država danas predstavlja Evropska unija. Ugovorom iz Pariza od 18. aprila 1951. stvorena je osnova za današnju Evropsku uniju u vidu Evropske zajednice za ugalj i čelik (EZUČ), a zatim Rimskim ugovorom potpisanim 25. marta 1957. osnovane su Evropska ekonomska zajednica (EEZ) i Evropska zajednica za atomsku energiju (EURATOM). Pomenute zajednice su činile šest zemalja članica (Francuska, SR Nemačka, Italija, Belgija, Luksemburg i Holandija).\nUgovorom o objedinjavanju organa triju evropskih zajednica (1. jula 1967.) formirane su Evropske zajednice (EZ) sa jedinstvenom institucionalnom strukturom. Zajedničko članstvo, zajedničke organe i jedinstveni pravni sistem triju evropskih zajednica, u literaturi je tradicionalno u primeni jedinstveni naziv: Evropska zajednica.\nKljučne promene doneli su Jedinstveni Evropski akt iz 1985. godine, Ugovor iz Mastrihta 1992., Amsterdamski ugovor iz 1997. godine i Ugovor iz Nice 2004. godine.\nPosle Mastrihtskog ugovora uspostavljena su tri stuba saradnje. Tri Zajednice su se transformisale u Evropsku zajednicu. Kao što je poznato, tri Evropske zajednice su izvorno osnovane da bi se uspostavila ekonomska integracija. To je podrazumevalo da se razvijaju ekonomije država članica na osnovama zajedničke politike uključujući najpre carinsku politiku, kroz eleminaciju carinskih barijera, kako unutar Zajednice tako i u odnosima sa državama nečlanicama. Da bi dostigli te ciljeve, države članice su prenele na Evropske zajednice široka ovlašćenja kako bi mogle da regulišu kretanje: roba, usluga, lica, kapitala i saobraćaja.\nKrajnji cilj ekonomske integarcije jeste ostvarivanje političke integracije. U tom pravcu značajan korak učinjen je 1998. godine formiranjem Evropske centralne banke sa sedištem u Frankfurtu. Ona je započela svoju delatnost snažnije, nastojeći da implementira i definiše monetarnu politiku Evropske Unije do 2002. godine. Posle trogodišnjeg perioda tranzicije, jedanaest članica država zamenilo je svoje nacionalne valute eurom.\nDrugi stub saradnje uspostavio je zajedničku spoljnu i bezbedonosnu politiku koja omogućava da Evropska Unija preduzima zajedničke akcije u toj oblasti onda kada su saglasne države članice.\nDIPLOMATSKA SLUŽBA I SPOLJNA POLITIKA EVROPSKE UNIJE\t5\n1 Diplomatska služba Evropske unije\t5\n1.1 Osnivanje diplomatske službe\t5\n1.2 Organizacija i funkcionisanje diplomatske službe\t9\n1.3 Finansiranje diplomatske službe\t11\n1.4 Budućnost diplomatske službe\t12\n2 Spoljna politika Evropske unije\t15\n2.1 Spoljna politika u ugovorima Evropske unije\t15\n2.1.1 Spoljna politika u Ugovoru o EEZ\t15\n2.1.2 Spoljna politika u Jedinstvenom evropskom aktu\t15\n2.1.3 Spoljna politika u Ugovoru iz Mastrihta\t17\n2.1.4 Spoljna politika u Ugovoru iz Amsterdama\t20\n2.1.5 Spoljna politika u Ugovoru iz Nice\t22\n2.1.6 Spoljna politika i bezbednost u Ugovoru o Ustavu Evrope\t23\n2.2 Učesnici spoljne politike na Evropskom nivou\t24\n2.2.1 Evropski savet\t25\n2.2.2 Savet ministara\t27\n2.2.3 Evropska komisija\t29\n2.2.4 Evropski parlament\t30\n2.3 Instrumenti spoljne politike\t31\n2.3.1 Zajednički stav\t31\n2.3.2 Deklaracija\t32\n2.3.3 Zajednička akcija\t32\n2.3.4 Zajednička strategija\t33\n2.4 Sprovođenje zajedničke spoljne politike\t33\n2.5 Primeri spoljne politike Evropske Unije\t36\n2.5.1 Izraelsko-arapski sukob i EU\t36\n2.5.2 Evropska Unija – Irak\t38\n2.5.3 EU i region Afrike, Kariba i Pacifik\t42


Faktor | Dodik: Ako se nastavi kršenje Dejtonskog sporazuma, inicirat ćemo "samoopredjeljenje"\nObjavljeno: 18.09.2019. u 15:34\nNajavio je Dodik za subotu u 12.00 sati sastanak političkih predstavnika iz entiteta RS sa predsjednikom Srbije Aleksandrom Vučićem\nPredsjednik SNSD-a Milorad Dodik je nakon sjednice Glavnog odbora te stranke kazao da je napravljen dokument koji predstavlja SNSD-ovu ocjenu ukupne situacije u entitetu RS i BiH.\nGlavni odbor je usvojio i 64 zaključka u različitim oblastima te je formirao komisiju koja će, kako je kazao, definitivno utvrditi konačnu verziju zaključaka, koji će biti završeni u narednih nekoliko dana. U tom kontekstu se osvrnuo na pitanje "međunarodnog intervencionizma" u kontekstu korištenja bonskih ovlasti.\n- Glavni odbor je utvrdio da je uvođenje bonskih ovlaštenja bilo mimo Ustava, da nije bilo u skladu sa međunarodnim sporazumom i da sve što je proizvedeno na bazi bonskih ovlaštenja ne može da bude definitivno, da mi to smatramo privremenim i da želimo da se obavi rasprava u okviru činjenice da je RS strana i da zajedno sa FBiH može da raspravlja o svim tim pitanjima. Mi odbacujemo intervencionizam, prije svega visokog predstavnika, odbacujemo sve njegove nametnute odluke i tražimo dijalog u okviru BiH po svim pitanjima koja su ranije bila predmet intervencija međunarodne zajednice. Prije svega mislimo na zakone koji se odnose na sistem nadležnosti u BiH – izjavio je Dodik.\nPredsjednik SNSD-a je kazao da Glavni odbor te stranke smatra da ne postoje uvjeti da se raspravlja o tome da se u Ustav ugradi oblasti kao što su odbrana i sigurnost, pravosuđe, fiskalni sistem.\n- Te su oblasti u BiH regulirane zakononom, a ti su zakoni protiv Ustava, nisu u skladu sa Ustavom i nemaju svoju ustavno podlogu – dodao je Dodik.\nGovoreći o Programskoj deklaraciji SDA, u kojoj je definirana želja te stranke da se BiH uredi kao republika sa glavnim gradom Sarajevom na prostoru nekadašnjeg grada, Dodik je izjavio da je to neprihvatljiv pristup i urušavanje Dejtonskog mirovnog sporazuma te antiustavna djelatnost koja ugrožava mir.\n- Stoga SNSD smatra da, ukoliko se situacija u BiH ne bude odvijala u smislu poštivanja izvornog Dejtona, da treba primjenjivati odredbe Ustava BiH, a to su pakt o građanskim pravima i slobodama, gdje je predviđeno da narodi imaju pravo na samoopredjeljenje i to je definitivno jasno da u Ustavu BiH ima odredba o samoopredjeljenju - kazao je predsjednik SNSD-a.\nDodik ističe da SNSD prihvata razgovore te da je predloženo održavanje Narodne skupštine RS-a, na kojoj bi se utvrdio prijedlog da se sa FBiH razgovara o Zakonu o odbrani, o Zakonu o VSTV-u i o Zakonu o indirektnim porezima.\n- Samo o te tri oblasti imaju neke odluke Narodne Skupštine RS-a. Sve druge, kao što su Sud, Tužilaštvo, OSA, SIPA, sve je to urađeno mimo Ustava i mimo saglasnosti RS-a. Sve to treba smatrati privremenim i ne može da se prihvati kao trajno rješenje - izjavio je Dodik.\nOba entiteta, smatra on, trebaju osnovati delegacije i razgovarati o ovim pitanjima. Sjednica Narodne skupštine RS-a bi, smatra on, trebala biti zakazana u narednih 15 dana.\n- SDA je pretjerala u svom političkom stavu vezano za reforme. Mi vjerujemo i potpuno smo sigurni da je međunarodna zajednica podržavala sve transformacije koje su se do sada desile na zahtjev SDA i ovo što oni sada čine je ohrabreno iz međunarodne zajednice. Za nas je to neprihvatljivo i za nas to neće nikada moći da bude na dnevnom redu. To ne može biti osnova za razgovor - ponovio je Dodik, govoreći o Programskoj deklaraciji SDA.\nOsvrnuo se Dodik i na člana Predsjedništva BiH Šefika Džaferovića, podsjetivši da je SNSD napuštao sjednice Zastupničkog doma Parlamentarne skupštine BiH kada je njima predsjedavao Džaferović.\n- Naš stav je o tome jasan. On je član Predsjedništva BiH, izabran od Bošnjaka. Ja jesam tamo, ali naši odnosi su opterećeni ovom situacijom vezanom za njegovu ratnu prošlost i činjenicu da nikada nije došlo do rasvjetljavanja tih okolnosti - izjavio je Dodik.\nNajavio je za subotu u 12.00 sati sastanak političkih predstavnika iz entiteta RS sa predsjednikom Republike Srbije Aleksandrom Vučićem i njegovim saradnicima.\n- Mi vjerujemo da Srbija kao potpisnica Dejtonskog sporazuma treba da zatraži izvještaj visokog predstavnika o njegovom radu i da ocijeni da li je taj rad bio u skladu sa Dejtonskim sporazumom i Ustavom BiH i da reaguje na ono što smo i mi danas ovdje zaključili, a to je da ćemo od potpisnica Aneksa 10 Dejtonskog sporazuma tražiti da se ograde od visokog predstavnika i da zatraže njegovo ukidanje - kazao je Dodik.\nPotvrdio je da je jučer održao sastanak sa predsjednicima PDP-a i SDS-a te da je predložio da te stranke napuste Vijeće ministara, a da SNSD ne uđe u novi saziv. Kada je ekonomska situacija u entitetu RS u pitanju, ona je, tvrdi Dodik, dobra. Za nove potpredsjednike SNSD-a su izabrani Željka Cvijanović, Radovan Višković, Nikola Špirić, Nebojša Radmanović i Igor Radojičić, a generalni sekretar ostaje Luka Petrović.


„Da li je to bila ševa“ na Festivalu u Makedoniji\nPozorišna predstava „Da li je to bila ševa“ Amaterskog pozorišta „Hranislav Dragutinović“ iz Prokuplja ušla je u zvaničnu selekciju 56. Međunarodnog dramskog amaterskog festivala, koji se održava u Kočanima u Severnoj Makedoniji.\nPredstava „Da li je to bila ševa“, koju je po tekstu Efraima Kišona režirala Tijana Petrović, odabrana je u konkrenciji od 37 predstava prijavljenih organizatoru Festivala iz zemalja regiona. U takmičarski program ušlo je 18 predstava, od kojih su pored prokupačke, po jedna iz Beograda i Sofije, dok ostale dolaze iz gradova zemlje domaćina manifestacije.\nFestival se održava ovog meseca, a Amatersko pozorište „Hranislav Dragutinović“ na ovoj manifestaciji nastupiće po drugi put zaredom. Prošle godine, prokupački glumci igrali su predstavu „Ana je čekala“, takođe u režiji Tijane Petrović, i tom prilikom osvojili su nagradu za pozorišnu inovaciju.\nPredstava „Da li je to bila ševa“ gostovala je krajem marta ove godine i osvojila prvo mesto na Festivalu kamernih pozorišnih formi u Sofiji.


Ogranak Kolubara - Lazarevac - Ljudski resursi\nU Rudarskom basenu „Kolubara”, najvećem ogranku JP „Elektroprivreda Srbije”, zaposleno je 12.248 radnika. Najveći broj zaposlenih, 6.803, radi u Pogonu „Površinski kopovi” i oni su stub proizvodnje kompanije. U „Preradi” je zaposleno 1.595 radnika, u „Metalu” 2.079, u „Projektu” 87 i Direkciji 1.684 zaposlenih.\nOkosnicu proizvodnog procesa u „Kolubari” čine radnici sa trećim, četvrtim i petim stepenom stručne spreme. Među fakultetski obrazovanim radnicima najzastupljeniji su inženjeri tehničkih nauka – rudarsko-geološke, mašinske i elektrostruke.\nZahvaljujući visokim standardima, kad je reč o širokim mogućnostima za usavršavanje i napredovanje, materijalnoj sigurnosti i jakom osećaju pripadnosti kolektivu, lojalnost zaposlenih u RB „Kolubara” je izuzetno visoka, što pokazuje činjenica da većina radnika svoj radni vek do penzije provede u okviru kolektiva.


Toplotni talas u Sibiru i topljenje leda na Grenlandu zabrinjavaju naučnike | Srednje škole\nToplotni talas u Sibiru i topljenje leda na Grenlandu zabrinjavaju naučnike\nDvorac iz Diznijevih crtanih filmova 30/10\nToplotni talas u Sibiru i prevremeno topljenje leda na Grenlandu su povratila zabrinutost naučnika, s obzirom na to da se bliži leto u artičkom predelu.\nPočetak sezone topljenja na Grenlandu – definisan momentom kada ovaj fenomen obuhvata najmanje 5% ledene kape – registrovan je 13. maja. Ovo je skoro dve nedelje ranije u odnosu na prosečno vreme koje je određeno nakon 40 godina praćenja.\nSezona topljenja je počela 30. aprila 2019. godine, a ovaj prevremeni početak uzrokuje zabrinutost stručnjaka.\nGrenland će ući u takozvanu sezonu ablacije, kada snežne padavine više neće moći da nadoknade topljenje, što će dovesti do generalnog smanjenja ledene kape. Na ovo utiče još jedan fenomen, a to je smanjen nivo snežnih padavina u toku zime.\nIstraživači su, takođe, zabeležili rekordan toplotni talas na zapadu Sibira.\nNakon što je korišćena metoda koja se zove reanaliza, stručnjaci su objasnili da ovakav toplotni talas nije zabeležen poslednjih šezdeset godina, u ovo doba godine.\nU poslednjoj deceniji, zabeleženo je više toplotnih talasa u određenim regijama Arktika u različitim periodima u godini.\nOno što se trenutno dešava nije bez presedana, ali je ipak veoma neobično.\nStručnjaci su naglasili važnost praćenja dešavanja u ovoj oblasti u kojoj ima ogromnih količina gasova sa efektom staklene bašte, koji su sadržani ispod leda.\nProsečna temperatura u arktičkoj regiji je porasla za dva stepena od sredine 21. veka, dva puta više nego globalna prosečna vrednost.\nTopljenje lednika na Grenlandu ostavlja posledice na nivo mora i okeana. Prema navodima stručnjaka, led koji se otopio u ovoj regiji je dobrineo porastu nivoa mora za jedan centimetar od 2002. godine.\nPrema drugom izveštaju, istraživači su naveli da je u 2019. godini, topljenje na Grenlandu uzrokovalo porast nivoa svetskih voda za 40%.


Naveo da je više stvari uvjetovalo "otezanje" formiranja vlasti, te da je jedna od njih i uvjet da prvo bude formirana vlast u FBiH\nRadmanović je naveo da je više stvari uvjetovalo "otezanje" formiranja vlasti, te da je jedna od njih i uvjet da prvo bude formirana vlast u FBiH.\n- Tu pomalo i ima logike. Mi u Republici Srpskoj smo završili, te požurujemo da se završi na nivou BiH, a još nije bio napravljen ni mali iskorak kada je riječ o Federaciji. Čini nam se da se sad stvaraju uslovi da se to završi - rekao je Radmanović.\n- Mi smo od prvog dana rekli da hoćemo vlast u BiH i da smo legitimni predstavnici Republike Srpske i srpskog naroda, zajedno sa koalicionim partnerima, te da vodimo BiH na evropskom putu - rekao je Radmanović, koji je potpredsjednik SNSD-a.\nOn smatra da određenom broju lidera, koji se pojavljuju u političkim partijama, ne odgovara dogovor i normalizacija situacije, te da su to oni koji promoviraju sistem "jedan čovjek-jedan glas", a to je vladavina jednog naroda nad druga dva.\nNebojša Radmanović FBiH SDA NATO\nRadmanović: Nema uvjeta za rad Parlamenta


Tribina o toleranciji “Sve je moguće”\nnedelja, 26 novembar 2017 08:51\nCrveni krst, OŠ "Desanka Maksimović" i Ustanova za kulturu, umetnost i vanškolsko obrazovanje iz Gornjeg Milanovca, u utorak, 28. novembra u Velikoj sali Kulturnog centra, organizuju tribinu o toleranciji pod nazivom "Šve je moguće".\nPredstava za decu „Crvenkapa i zbunjeni vuk“\npetak, 24 novembar 2017 07:47\nPozorišna predstava „Crvenkapa i zbunjeni vuk“ u izvođenju Pozorišta za decu Kragujevac na sceni Velike sale Kulturnog centra biće izvedena u ponedeljak, 27. novembra.\nOva vesela savremena bajka je priča u kojoj je sve izokrenuto u odnosu na sardžaj poznate bajke o "Crvenkapi". Snoviđenje nestašnog i radoznalog dečaka Vučka uvodi nas u priču o vuku, "zveri" koja je predstavljena kao nesrećno, zapostavljeno i proganjano biće. Vučko je u prvom delu bajke zaista zbunjen, jer je našao sebe u ulozi Vuka. On konstruiše okolnosti o kojima priča (da je došao iz zoološkog vrta) i trudi se da ta njegova priča bude uverljiva, kao uostalom i svako kazivanje koje je u realnosti manje verovatno.\nUloge tumače: Miloš Milovanović (Vuk Vučko), Dubravka Brkić (Crvenkapa), Nevena Brzaković (Caca pudlica), Petar Lukić / Vladimir Đoković (Lovac Timotije) i Milica Redžić-Vulević (Baka)\nPredstavu „Crvenkapa i zbunjeni vuk“ na scenu je, prema istoimenom tekstu Rada Pavelkića postavio Milić Jovanović. Scenografiju i kostim uradila je Alina Linkova – Veljković, dok muziku potpisuje Dobrica Andrić.\nPredstava je poklon Kulturnog centra deci osnovnoškolskog uzrasta.\nPočetak predstave je u 13 sati.\nPredstava za decu: "Priča o piscu priči"\nutorak, 21 novembar 2017 08:37\nKulturni centar Gornji Milanovac 23. i 24. novembra za decu osnovnoškolskog uzrasta organizuje izvođenje predstave "Priča o piscu priči".\nProdužen rok za prijem radova za Bijenale\nponedeljak, 20 novembar 2017 11:46\nZbog štrajka radnika Pošte, kao i povećanog interesovanja, Konkurs za prijem radova za 14. međunarodni bijenale umetnosti minijature produžen je do 1. decembra 2017. godine, saopšteno je danas iz Kulturnog centra Gornji Milanovac\nRaspisan konkurs za 14. međunarodni bijenale umetnosti minijature\nponedeljak, 20 novembar 2017 07:51\nZbog štrajka radnika Pošte, kao i povećanog interesovanja, Konkurs za prijem radova za 14. međunarodni bijenale umetnosti minijature produžen je do 1. decembra 2017. godine, saopšteno je danas (20. novembar 2017. godine) iz Kulturnog centra Gornji Milanovac.\nsreda, 15 novembar 2017 08:42\nDragoslav Dragan Ugarčina, književnik koji je dugo godina radio i stvarao u Gornjem Milanovcu predstaviće u četvrtak, 16. novembra u Modernoj galeriji Kulturnog centra knjige: “Duša – vrelo ljubavi”, “Reka bez povratka” i “Biti čovek”.\nutorak, 14 novembar 2017 19:30\nKulturni centar Gornji Milanovac za decu srednjoškolskog uzrasta organizuje predstavu “Papagaj”.\nPredstava će biti izvedena u sredu, 15. novembra u Velikoj sali.\nIzložba "Srbija i Srbi na filmu u Prvom svetskom ratu"\nsubota, 11 novembar 2017 09:07\nIzložba reprodukovanih fotografija i kadrova filmova koji pokazuju Srbiju i srpski narod u Prvom svetskom ratu biće predstavljena u utorak, 14. novembra u holu ispred velike sale Kulturnog centra Gornji Milanovac.\nPredstava: "Ne može nam niko ništa, jače smo od sudbine"\nutorak, 07 novembar 2017 14:42\nPozorišna predstava "Ne može nam niko ništa, jače smo od sudbine" reditelja Alek Rodića u ponedeljak, 13. novembra biće izvedena na sceni Doma kulture u Gornjem Milanovcu.\nIzložba: “Radost Evrope”\nponedeljak, 06 novembar 2017 14:36\nNagrađeni radovi sa međunarodnog likovnog konkursa "Radost Evrope 2017" od 8. novembra biće izloženi u Modernoj galeriji Kulturnog centra.\nKoncert: Leontina i talenti\nponedeljak, 06 novembar 2017 14:33\nLeontina Vukomanović, pevač, kompozitor, tekstopisac, dirigent i rukovodilac dečijeg hora „Čarolija“, bila je gost Kulturnog centra Gornji Milanovac. Prilikom boravka u gradu pod Rudnikom održala je interaktivni muzički program „Leontina i talenti“.\nKoncert savremenih klasičnih zvukova\nutorak, 31 oktobar 2017 13:39\nKulturni centar Gornji Milanovac organizuje u utorak, 7. novembra u Modernoj galeriji koncert savremenih klasičnih zvukova koji će održati Stevan Savić, klavir i Nemanja Potparić, harmonika.\nStrana 6 od 76


Održiva nabavka sirovina - Lidl.rs\nOdrživa nabavka sirovina\nOdrživa nabavka jaja\nOdrživa nabavka cveća i biljaka\nODRŽIVA NABAVKA SIROVINA – KAKAO, KAFA, ČAJ, PALMINO ULJE\nLidl, kao internacionalna kompanija, već dugi niz godina sarađuje sa organizacijama za sertifikaciju kao što su Fairtrade, UTZ Certified, Organic i Rainforest Alliance, koje definišu i obezbeđuju poštovanje kriterijuma u pogledu zaštite životne sredine i društveno odgovornog poslovanja. Sertifikat pomenutih organizacija nose samo oni proizvodi koji potiču sa plantaža koje poštuju načela održivog razvoja – od poštovanja prava radnika, pa sve do odnosa prema okruženju. Lidl Srbija, kao društveno odgovorna kompanija, svojim potrošačima želi da ponudi proizvode privatne robne marke , koji su proizvedeni na održiv način.\nSa tim ciljem kreirali smo Izjave o namerama u kojima smo definisali načela nabavke sirovina i proizvoda koji sadrže sirovine koje potiču iz sertifikovanog uzgoja. Date Izjave o namerama koje se odnose se na održivu nabavku kakaoa, kafe, čaja i palminog ulja dostupne su na linkovima u nastavku.\nIzjava o namerama - održiva nabavka čaja PDF 0.68 MB\nIzjava o namerama- održiva nabavka kakaoa PDF 0.68 MB\nIzjava o namerama - Održiva nabavka kafe PDF 0.67 MB\nIzjava o namerama - Održiva nabavka palminog ulja PDF 0.69 MB


by Serbinho-3 on 8/6/2019, 10:05\nFSCG je do takve odluke došao nakon što je Tumbaković odbio da vodi utakmicu sa samoproklamovanom državom Kosovom, preneli su crnogorski mediji.\nIzvršni odbor Fudbalskog saveza Crne Gore smenio je dosadašnjeg selektora nacionalne selekcije Ljubišu Tumbakovića nakon je odbio da vodi utakmicu sa tzv. Kosovom, preneli su crnogorski mediji.\nMeč protiv tzv. Kosova odbili su da igraju fudbaleri Crvene zvezde Mirko Ivanić i Filip Stojković, a na klupi nije bilo Ljubiše Tumbakovića.\nRe: FSCG zvanično smenio Tumbakovića zbog utakmice sa Kosovom\nby Serbinho-3 on 8/6/2019, 10:21\nby Brat Brale on 8/6/2019, 10:33\nDobili naređenje od ovih iz beograda da ne igraju.


Počele prijave za TEDx konferenciju u Srbiji! Počele prijave za TEDx konferenciju u Srbiji! – Personal magazin\nPrijave za predstojeću TEDx konferenciju u Srbiji samo što su počele, a već vlada veliko interesovanje. Ostalo je još malo mesta za fizičko prisustvo, a prijave traju dosrede, 9. septembra.…\nPrijave za predstojeću TEDx konferenciju u Srbiji samo što su počele, a već vlada veliko interesovanje. Ostalo je još malo mesta za fizičko prisustvo, a prijave traju dosrede, 9. septembra. Svi zainteresovani mogu se prijaviti putem sajtawww.tedxzemuned.net, na sledećem linku. Edukativni TEDx, jedna od svetski poznatih konferencija, zakazana je za 13. septembar u Madlenijanumu.\nDa li ste znali da mladi ljudi koji imaju preko 1000 Fejsbuk prijatelja imaju veću snagu da izanimiraju svoje okruženje od bilborda na Trgu republike? Svi smo urednici naših malih medija na društvenim mrežama, iako toga često nismo svesni. Govornici na TEDx konferenciji podsetiće nas da se lako izgubi kontrola nad sadržajima, a tada se javljaju uslovi za digitalno nasilje, koje je često još opasnije od onog tradicionalnog.\nNa predstojećem TEDx-u saznaćemo i kako IT može da nam pomogne da zakrpimo rupu u asfaltu u našoj ulici, kako čak i naš komšija može uticati na pokretanje velikih IT projekata u zemlji, te šta sve to znači za Srbiju? Da li i Srbija može realno da bude Singapur, Juzna Koreja ili Izrael, ukoliko iskoristi svoje potencijale u IT-ju?\nDa i sredovečna domaćica, majka troje dece, može da se zaposli u Googlu ili Fejsbuku, kao softver developer i da uz pravo obrazovanje i dobru volju ništa nije nemoguće, posvedočiće nam iskustvo nekih od ovogodišnjih TEDx govornika. Oni će nas podsetiti da su neki od top developera u najčuvenijim svetskim web kompanijama po originalnoj vokaciji zapravo sociolozi, profesori fizičkog ili pravnici.\nIInače, TED je skraćenica od reči Technology, Entertainment, Design (tehnologija, entertejnment i dizajn). Prva konferencija održana je 1984. godine u Kaliforniji. Na TED-ovim konferencijama govorili su i osnivač Majkrosofta Bil Gejts, Stiv Džobs, bivši britanski premijer Gordon Braun i drugi. TED je vremenom postao oslonac za ideje koje menjaju svet kroz različite inicijative. TEDx su lokalni, nezavisno organizovani događaji, koji okupljaju ljude koji žele da dožive iskustvo TED-a. Oznaka x znači da je reč o nezavisnom događaju, organizovanom na osnovu licence koju izdaje TED.\nPočele prijave za TEDx konferenciju u Srbiji! was last modified: September 5th, 2014 by Redakcija\nTEDxTEDx konferencijeTEDx SerbiaTEDx Srbija\nTCL na IFA 2014 sajmu u Berlinu prikazao najveći zakrivljeni TV na svetu


Zemljotres u parilu 1979 izazvao je velika razaranja, Budva\nSeizmički rizik u Crnoj Gori trenutno je najveći u njenoj istoriji, pa je prilikom projektovanja i izgradnje objekata neophodno preduzeti niz mjera kako bi se on smanjio, zaključak je Odbora udruženja građevinarstva i komunalne privrede Privredne komore Crne Gore.\nDirektor Seizmološkog zavoda Crne Gore Branislav Glavatović ukazao je na statističke podatke koji pokazuju da se na području crnogorskog primorja svakih 50 do 70 godina događaju snažni zemljotresi, podsjećajući da je posljednji bio 1979. godine.\nGlavatović smatra da je realno u budućnosti očekivati da zemljotres maksimalne snage do devet jedinica Merkalijeve skale, odnosno između šest i po do sedam jedinica po Rihteru, pogodi crnogorsko primorje i reon Skadarskog jezera.\nNjegova procjena je da bi “zemljotres snage devet stepeni odnio u periodu van turističke sezone od 300 do 600 žrtava, dok bi tokom sezone taj broj bio deset puta veći. Ukupne štete bi sigurno bile između pet i 50 milijardi eura”.\nCentralni dio zemlje mogao bi, kako je rekao Glavatović, da pogodi zemljotres snage do osam stepeni, zapadni do sedam, dok bi na sjeveru bio do šest stepeni.\nOn je ukazao i da je ispod područja Podgorice prisutan dubok i stalno aktivan rasjed koji presjeca zemljinu koru do dubine 60 kilometara, dodavši da je sreća da tokom 15 vjekova nije izazivao zemljotrese, jer bi bili razornog karaktera.\nSrđan Janković, profesor Građevinskog fakulteta, kazao je da se moraju preduzeti mjere kako bi se seizmički rizik umanjio.\n“Ukoliko ništa ne preduzmemo, ulazimo u utakmicu koju unaprijed gubimo“, rekao je Janković.


Inicirano osnivanje klastera u oblasti proizvodnje duvana - Akta.ba\nInicirano osnivanje klastera u oblasti proizvodnje duvana\n11.07.2014. 09:42 / Izvor: SRNA\nMinistarstvo poljoprivrede, šumarstva i vodoprivrede Republike Srpske iniciralo je osnivanje klastera u oblasti proizvodnje duvana u Republici Srpskoj u kojem bi učestvovali predstavnici stručnih službi Ministarstva, Poljoprivrednog instituta Srpske, predstavnici Fabrike duvana Banjaluka, kao i predstavnici primarnih proizvođača duvana.\nIz Ministarstva je saopšteno da su predstavnici Ministarstva inicirali da Fabrika duvana Banjaluka otkupi sve ovogodišnje količine duvana.\n„Fabrika duvana Banjaluka iskazala je spremnost za davanje stručnih i finansijskih usluga u odabiru sorti i unapređenju kvaliteta duvana, te pružanju podrške u nabavci opreme i ostalih repromaterijala kao što su sadilice, sjeme, đubrivo“, navedeno je u saopštenju.\nU saopštenju se dodaje da je o svemu ovome razgovarano na jučerašnjem sastanku u Banjaluci koji je inicirala Privredna komora regije Banjaluka, o temi unapređenja stanja u proizvodnji duvana.\nPrema njihovim navodima, sastanku su prisustvovali ministar industrije energetike i rudarstva Željko Kovačević, ministar trgovine i turizma Maida Ibrišagić Hrstić, ministar rada i boračko-invalidske zaštite Petar Đokić, pomoćnik ministra za poljoprivredu prehrambenu industriju i ruralni razvoj Zoran Kovačević, načelnik Odjeljenja za prehrambenu industriju u Ministarstvu poljoprivrede, šumarstva i vodoprivrede Vid Kopanja, te predstavnici Fabrike duvana Banjaluka.\nNa sastanku je iskazan interes za formiranje interresorne radne grupe za unapređenje primarne proizvodnje duvana.\nU saopštenju se dodaje da su predstavnici fabrike iskazali spremnost i za podršku proizvođačima u poplavljenim područjima.\nFabrika duvana Banjaluka je u procesu osavremenjavanja tehnologije proizvodnje koja bi trebalo da bude puštena u pogon u toku septembra i oktobra, što će omogućiti i novo zapošljavanje.\nIz Ministarstva podsjećaju da je Nacrtom izmjena i dopuna Pravilnika o uslovima i načinu ostvarivanja novčanih podsticaja za razvoj poljoprivrede i sela za ovu godinu, koji je objavljen na veb stranici Ministarstva, predviđeno da se iznos podsticajnih sredstava za premiju za proizvodnju duvana uvećava za dodatnih 10 odsto za proizvođače sa područja Hercegovine.


Dnevnik iz Linca - ELEMENTARIJUM\nFoto: PostCity, Festival Ars elektronika 2015. (Ars elektronika / Tom Mesic)\nLinc se nalazi na tek nešto manje od 800 kilometara od Beograda. Verovatno su naši ljudi čuli za njega – uostalom, kao i u većini drugih austrijskih gradova, i tu živi dosta sveta sa ovih prostora.\nOno što je, međutim, nepoznato većini ljudi odavde, jeste da je grad Linc osnivač i vlasnik Ars elektronike, najprestižnije svetske institucije koja se bavi spojem umetnosti, nauke i novih tehnologija. Istoimeni festival, koji se održava svake prve nedelje u septembru, vrhunac je godišnje produkcije i aktivnosti koje ova ustanova kreira.\nOno što je nepoznato Srbiji, stvar je prestiža Dalekog istoka: u vreme Festivala, Linc osvajaju Japanci, Korejanci, Kinezi, Tajvanćani… Među brojnim učesnicima i još brojnijom publikom iz čitavog sveta, njihovo prisustvo, entuzijazam i dometi su uverljivo dominantni. Tamo daleko na istoku znaju da je centralna tačka koja spaja savremenu umetnost, nauku i istraživanja na manje od 800 km od Beograda. Kao i uvek kada smo mi u pitanju – tako blizu i tako daleko.\nIntenzivni, zgusnuti program festivalskog izdanja za 2015. godinu održava se na nekoliko lokacija; pored centra Ars elektronika i Centra za savremenu umetnost „OK“, ključni prostor je ogromna, nedavno napuštena poštanska ispostava koja će, kako nam rekoše domaćini, biti sravnjena sa zemljom ubrzo po okončanju Festivala. Razlog je jednostavan: linška zemlja vredi više od ma kakvog i kolikog objekta.\nPored glavnih lokacija, programi se odvijaju i na manjim, uglavnom javnim prostorima. Trgovi, ulice, parkovi, delovi tržnih centara i obrazovnih ustanova obeleženi su sloganom PostCity, kao asocijacijom koja povezuje osnovnu tematiku i jedinstveni prostor ovogodišnje smotre. Kao i prošle godine, ekskluzivni sadržaj je namenjen glavnoj gradskoj katedrali posvećenoj Bogorodici. U njoj briljira tajvanska trupa Anarchy Dance Theatre X Ultra Combos sa svojim nestvarnim performansom Second Body koji briše granice humanog i artificijelno kreiranog pokreta.\nFoto: Performans Second Body / Drugo telo tajvanske trupe Anarchy Dance Theatre X Ultra Combos premijerno je izveden u katedrali grada Linca, ”Marijinom domu” (Ars elektronika / Tom Mesic)\nU pošti se izdvaja nekoliko spektakularnih sadržaja: mercedes F 105 kao najava vožnje budućnosti, lagano provozan gradskim jezgrom tek da se pokaže da nije puka vizionarska školjka; nove generacije dalekoistočnih robotskih kreacija; radovi mladih, društveno osvešćenih pa i ostrašćenih umetnika iz selekcije U19; vizuelno raskošan performans Diaspora Machine smešten u autentične spiralne kulise nekadašnjeg spremišta pošiljki koji, iako deluje kao nedovoljno iskorišćena šansa, šalje nedvosmislenu, bolnu poruku o statusu bliskoistočnih nevoljnika na svom putu ka evropskim zemljama.\nKao takva, poruka se logično nastavlja na brojne projekte koji, od čisto konceptualnog do akcionog pristupa, tretiraju problem izbeglica i imigranata u današnjim dramatičnim okolnostima. Teško je išta dodati na ovakav sadržaj no nakon festivala, duboko urezana, ostaju lica pravih aktera, zauvek smeštena u dela umetnika raznovrsnih poetika.\nBrojnost izloženih radova (priča se o oko 3500 prispelih i 1000 odabranih i izloženih dela) ne dozvoljava dublji uvid u sve tokove ovogodišnjeg festivala. Međutim, kako je Centar za promociju nauke partner projekta popularno nazvanog Art & Science, primarna misija boravka u Lincu jeste odabir gostujućih radova za prvu izložbu u Beogradu, planiranu za april 2016. u galeriji Kulturnog centra Beograd.\nTada će svoju premijeru imati i dva rada srpskih umetnika, pobednika prvog projektnog ciklusa; u pitanju su Aleksandra Jovanić i Bogdan Stefanović. Možda će njihova dela biti pozvana na neko od budućih izdanja festivala, čime bi, Ars elektronika, konačno, dobila neki proizvod naše sredine; ove godine, osećali smo se bolno usamljeni kao gotovo jedini učesnici programa iz Srbije.\nFoto: Susreti Marije Ignacije Edvards, pobednički rad projekta Evropska mreža digitalne umetnosti i nauke u kome je CPN jedan od osam partnera (Ars elektronika / Claudia Schnugg)\nNazad u Ars elektronika centru, u projekcionoj sali nazvanoj Deep Space, publici je predstavljena nova akvizicija jednostavnog imena 8k. Ovo slovo i broj predstavljaju prvi i još uvek jedinstveni projekcioni sistem koji reprodukuje sliku širine 8000 piksela i ukupne površine od nešto preko 35 miliona piksela.\nPrvi ikada proizvedeni projektori koji podržavaju ovu rezoluciju dopremljeni su upravo u Linc, a glavni problem predstavlja činjenica da ne postoji previše sadržaja pripremljenih u ovako zahtevnoj veličini. Ars elektronika je morala da izvede ne male strukturne poduhvate na svome objektu kako bi nova oprema uopšte mogla da bude instalirana.\nZa kraj programa i našeg boravka, neverovatni završni koncert filharmonije unutar železničkog koridara napuštene pošte, u kome i dalje stoji jedna čitava vozna kompozicija. Dok se na zidu širokom oko 100 metara puštaju projekcije odabranih radova, uključujući i onaj s licima iz izbegličkog kampa Al Zaatari u Jordanu, a muzičari nepogrešivo ređaju note muzičkih velikana 20. i 21. veka, svetla se polako gase, gosti odlaze, a Linc vraća u svoju stabilnu, bogatu i mirnu srednjeevropsku rutinu.\nUprkos najavama, prave izbeglice od krvi i mesa su ovde samo delovi programa, tek donekle živa, prisutna scena. Na nešto manje od 800 km jugoistočno, imigranti u Beogradu otvorenih očiju sanjaju Austriju, kroz koju će samo proći na svom putu ka daljim destinacijama. Teško da znaju da su tamo odavno prisutni kao likovi jednog bolnog rijalitija čiji se kraj ni ne naslućuje.\nFoto: Diaspora Machine, performans austrijskih umetnika Petera Androša i Anatola Bogendorfera, posvećen emigrantima i izbeglicama u Evropi, smešten u moćne kulise nekadašnje pošte u Lincu (Ars elektronika / Tom Mesic)


RTCG - Radio Televizija Crne Gore - Nacionalni javni servis :: Društvo :: CG s ponosom čuva svoju slobodarsku tradiciju\n29. 10. 2020. 11:05 >> 15:25 4\nDržava Crna Gora, koja antifašizam baštini kao tekovinu, čuva s ponosom svoju slobodarsku tradiciju, poruka je predsjednika crnogorskog parlamenta Alekse Bečića na online konferenciji "Balkanski forum protiv antisemitizma".\nBečić je učestvovao na online konferenciji „Balkanski forum protiv antisemitizma“, koju je organizovao Parlament Republike Albanije, u partnerstvu sa Pokretom za borbu protiv antisemitizma (Combat anti-Semitism Movement - CAM) i Jevrejskom agencijom za Izrael (Jewish Agency for Israel).\nU video obraćanju, predsjednik Bečić je saopštio da ta regionalna konferencija predstavlja idealnu priliku za razgovor o ovoj važnoj temi, navodeći da je upravo dijalog civilizacijska tekovina savremenog svijeta, koja je izrasla na temeljima evropskog humanizma.\n„Posebno odajem priznanje Republici Albaniji koja je aktuelizovala ovo važno pitanje čime je postala inicijator političke potpore ovim aktivnostima na parlamentarnom nivou u nacionalnim i međunarodnim kontekstima, zajedno sa drugim državama regiona. Sloga, mir i solidarnost temeljne su vrijednosti na kojima počivaju naša društva i zadatak svih nas je da ih njegujemo i unaprjeđujemo“, istakao je predsjednik Bečić.\nPredsjednik crnogorske Skupštine kazao je da država Crna Gora koja antifašizam baštini kao tekovinu, čuva s ponosom svoju slobodarsku tradiciju.\n„Naša država je prepoznata širom svijeta po antifašizmu, kao i po jedinstvenom, opštenarodnom Trinaestojulskom ustanku kao prva država koja je pružila otpor u tada porobljenoj Evropi“, poručio je predsjednik Bečić.\nOn je istakao da Crna Gora kao multietnička, multireligijska i multikonfesionalna zajednica, antifašističkim putem odlučno korača i u 21. vijeku, ka evropskim i evroatlantskim integracijama, poštujući i uvažavajući, kako je dodao, bogatstvo različitosti koje našu državu čine prepoznatljivom u Evropi i svijetu.\nPrema njegovim riječima navedene univerzalne vrijednosti i tekovine antifašizma čine današnju Crnu Goru, respektabilnu članicu NATO-a, buduću članicu EU i značajnog faktora regionalne stabilnosti. U okviru Konferencije obraćanje su, između ostalih, imali i američki državni sekretar Majkl R. Pompeo i predsjednik Evropskog parlamenta David Sasoli.\nForumu su prisustvovali i premijer Albanije Edi Rama, predsjednik albanskog parlamenta Gramoz Ruči, predsjednica Skupštine Kosova Vjosa Osmani, predsjednik parlamenta Sjeverne Makedonije Talat Džaferi, predsjednik izraelskog parlamenta Jariv Levin, brojni visoki zvaničnici, kao i aktivisti u globalnoj borbi protiv antisemitizma.\n04. 12. 2020. 76\nRadićemo na poboljšanju položaja OSI\nRadunović: Cilj Abazovića da bude premijer\n03. 12. 2020. 14\nVladu kritikuju i vlast i opozicija


Naredne godine rade idejni projekt za zadužbinu Luketića\nProgramom investicija za narednu godinu , Opština Budva predvidjela je da za izradu idejnog projekta za zadužbinu Luketića izdvoji 15. 000 eura.\nOvim će napokon nepravda duga 90 godina, dijelom biti ispravljena da na mjestu nekadašnje porodične kuće najvećeg budvanskog dobrotvora i huministe Toma Luketića bude izgrađena multifunkcionalna dvorana sa bibliotekom kao novi centar kulture u metropoli turizma. Izgradnja bi po svemu sudeći mogla da bude realizovana 2020., jer naredne godine izdvojeno je samo za izradu idejnog projekta.\nNaime, na placu od nekih 914 kvadrata koji se nalazi na 50- tak metara od Staroga grada, između lokala “ Hemingvej” i Atlas banke, nekada se nalazila Luketićeva kuća, koja je nakon razornog zemljotresa 1979 godina, oštećena, a potom i porušena jer Opština je nije htjela obnoviti.\nPotomci Toma Luketića, uspjeli su 2010. zajedno sa tadašnjom budvanskom opozicijom (sadašnjim članicama vladajuće koalicije) i NVO aktivinstima da „ odbrane“ prodaju placa.\nTadašnja opštinska vlast namjeravala je da proda poslednji neuzurpirani komad Luketićeve zaklade. Prodaja je praktično već bila realizovana, jer je Opština za nekih 822 hiljada eura prodala zemlju inostranoj firmi , nakon čega je došlo do bunta , pa je cijeli posao obustavljen. Fondacija „ Zaklada Toma Luketića i njegove žene Stane za obrazovanje djece iz Budve i Paštrovića Sveti Stefana“ godinama unazad vode pravnu borbu da se ispoštuje testamentarna volja budvanskog humaniste.


Izetbegović se sastao sa predsjednikom Pakistana - Klix.ba\nIzetbegović se sastao sa predsjednikom Pakistana\n9.10.2012. u 16:09\nPredsjedavajući Predsjedništva Bosne i Hercegovine Bakir Izetbegović, koji se nalazi u zvaničnoj posjeti Islamskoj Republici Pakistan, sastao se sa predsjednikom ove zemlje Asifom Alijem Zardarijem.\nDvojica predsjednika su u srdačnom i prijateljskom razgovoru razmjenili mišljenja o aktualnoj situaciji u svijetu, odnosima u regionima južne Azije i jugoistočne Evrope, kao i razvoju odnosa između Pakistana i BiH, saopćeno je agenciji Anadolija iz Izetbegovićevog ureda.\nPredsjedavajući državnog Predsjedništva BiH zahvalio je na sveukupnoj podršci koju Islamska Republika Pakistan davala i još uvijek daje našoj zemlji.\nIzetbegović je dao punu podršku Pakistanu u borbi protiv svih oblika terorizma, te istakao važnu i konstruktivnu ulogu ove zemlje u jačanju stabilnosti regiona centralne i južne Azije, kao i u Vıjeću sigurnosti UN.\nIzrazio je posebno zadovoljstvo Pakistanskim ekonomskim razvojem koji je evıdentan posljednjih godina, a dogovorena je i saradnja dvije države u oblasti visokog obrazovanja kroz razmjenu studenata.\nU dijelu razgovora posvećenog Bosni i Hercegovini sagovornici su se složili da se nakon izbora očekuje energičnija saradnja političkih aktera. Predsjedavajući Predsjedništva BiH Bakir Izetbegović je i ovaj put potvrdio svoje opredeljenje za politiku dogovoranja u zemlji i regionu zapadnog Balkana.\nPredsjednık Zardari je u tom kontekstu izrazio nadu da će se trenutna politička situacija u BiH ubrzo stabilizirati, jer je to u interesu svih. Ponovio je jasan stav svoje zemlje da su suverenitet i teritoralni integritet Bosne i Hercegovine neupitni. Dao je i punu podršku Bosni i Hercegovini na euroatlanskom putu izraživši nadu u ubrzanje tog procesa.\nZahvalio je na proteklom konstruktivnom dvogodišnjem angažmanu Bosne i Hercegovine u Vijeću sigurnosti UN.\nPredsjedavajući Predsjedništva BiH Bakir Izetbegović je istakao uvjerenje da dodatna investiranja u BiH ekonomiju pospješuju proces izgradnje povjerenja i stabilnosti, te se zauzeo za značajno povećanje obima ekonomske saradnje dvije zemlje.\nNakon susreta dvojice predsjednika, ministri odbrane dvije zemlje potpisali su ugovor o saradnji u oblasti obrane. Također, predstavnici vanjskotrgovinskih komora dvije države potpisali su sporazum o privrednoj saradnji.\nInače, u delegaciji predsjedavajućeg Izetbegovića nalazi se i jedan broj poslovnih ljudi iz BiH koji nastoje uspostaviti poslovne kontakte sa potencijalnim partnerima iz Pakistana.\nDopisnik agencije Anadolija iz Islamabada javio je da se predsjedavajući državnog Predsjedništva BiH obratio učesnicima poslovnog foruma Pakistan-BiH čiji je cilj razamtranje poslovnih mogućnosti i unaprijeđenje privredne saradnje između dviju zemalja.\nPredsjedavajući Predsjedništva BiH Bakir Izetbegović će se u toku dvodnevne posjete IR Pakistan susresti i sa premijerom te države Raja Pervezom Ashrafom, kao i sa jednim brojem ministara u njegovoj Vladi.\nUniverzitet za nauku i tehnologiju Islamabad predsjedavajućem Izetbegoviću sutra će uručiti titulu počasnog doktora nauka.\nSelimović: Sjednice su otkazane zbog dodatnih konsultacija\n09.10.2012. u 16:11\n09.10.2012. u 16:00


Očekuju se manje cijene peleta i drugog ogreva\nSavjet ministara Bosne i Hercegovine je na jučerašnjoj vanrednoj telefonskoj sjednici donijelo odluku o zabrani izvoza oblovine, ogrjevnog drveta i peleta iz države. Odluka je donesena nakon što su cijene peleta i drugog ogrjeva na domaćem tržištu dosegle rekordne nivoe.\nTrgovci ogrijevom i peletom su u ranijem periodu u nekoliko navrata od Savjeta ministara Bosne i Hercegovine zahtjevali da se uvede zabrana izvoza iz Bosne i Hercegovine kako bi se regulisala cijena na domaćem tržištu.\nZbog poremećaja na evropskom tržištu izazvanog ratom u Ukrajini, domaći proizvođači i trgovci oblovinom, ogrjevnim drvetom i peletom su svoje proizvode prodavali na stranom tržištu po cijenama puno većim u odnosu na one u Bosni i Hercegovini.\nPosljedično je to dovelo do porasta cijena u Bosni i Hercegovini.\nNEWER POSTPolicija oduzela 5,2 kg marihuane, uhapšen Fočak\nOLDER POSTDruga strana medalje: Kako se Trebinjci, koji ne žive od turizma, nose sa visokim cijenama


Ponedeljak, 15/04 - Fudbal, Nemačka, Bundeliga 2\n15/04Keln vs Hamburger SVDa postigne pogodak - obe ekipetip: Da\nApsolutni derbi nemačke Cvajte, u kome se sastaju dve prvoplasirane ekipe i timovi koji su najozbiljniji kandidati za povratak u Bundesligu.\n"Jarčevi" su blizu promocije, što i priliči jednom ovakom klubu. U zimskoj pauzi Keln je već dovodio pojačaja za narednu sezonu koju će, svi su uvereni, igrati u nemačkoj eliti. Trenutno su na čelu tabele sa pre ovog kola trećeplasiranoj ekipi beže deset bodova, što nas se čini nedostižnim. Ipak, oni žele da kao šampioni Cvajte uđu u Bundesligu, a za to im treba pobeda nad najvećim rivalom, ekipom Hamburgera. Keln je u toku nedelje igrao zaostali meč sa Duizburgom u gostima, a on je okončan spektakularnim remijem, bilo je 4:4.\nGosti iz najveće nemačke luke ušli su u krizu u nezgodno vreme. Hamburger je u prethodne tri utakmice osvojio samo jedan bod, pa bi novi neuspeh mogao da ih skupo košta. Najdugovečnijeg bundesligaša ne zanima ništa drugo osim povratka u elitu nemačkog fudbala, a da li će to učiniti kao prvaci Cvajte ili drugoplasirana ekipe, nije toliko bitno. Navijači će biti zadovoljni povratkom u Bundesligu, a već su prezadovoljni plasmanom u polufinale Kupa Nemačke, gde će im društo praviti Bajern, Verder i Lajpcig.\nU prvom delu sezone Hamburger je pobedio Keln na svom terenu sa 1:0. Sada su bodovi mnogo važniji gostima, pošto Keln ima solidnu zalihu, ali nema ni govora o tome da će im "jarčevi" dati neki popust. Ipak, biće ovo vatren derbi, pred punim tribinama "Rajn Nekar stadiona" u Kelnu. Očekujemo dosta golova, ne kao u meču Duizburga i Kelna, ali po jedan na obe strane sigurno. Za GG u kladionici Bet365 dobićete kvotu 1.66.


SRBIJA ZAVEJANA ŠABAC PROHODAN - Glas Podrinja\nČIŠĆENjE SNEGA SA ŠABAČKIH ULICA - SUNCE POGODUJE PUTARIMA\nSRBIJA ZAVEJANA ŠABAC PROHODAN\nJučerašnji vremenski uslovi u Šapcu, omogućili su zaposlenima u gradskoj Direkciji za puteve da uklone sneg sa najprometnijih gradskih deonica. Očišćena je Masarikova ulica od zgrade Borova do ulice Braće Nedića. Ukoliko ne bude padavina, akcija će biti nastavljena i danas.\n-Iskoristili smo lepo vreme da uklonimo sneg iz jedne od najfrekventnijih ulica u gradu. Ovuda prolazi i prigradski i seoski autobuski saobraćaj. Uz pomoć policije zatvorili smo u prvoj etapi saobraćaj od Borova do Biblioteke, a u drugoj od Biblioteke do ulice Braće Nedića. Ukoliko se ovaj posao pokaže efikasnim, i vremenski uslovi to omoguće, akcija će biti nastavljena- istakao je direktor šabačke Direkcije za puteve Miodrag Filipović.\nKako navode u Direkciji, svi lokalni putevi na teritoriji Grada Šapca su prohodni. Skraćene su autobuske linije u Desiću i Radovašnici. Autobusi ne saobraćaju od Krivaje do Bukora, ali je ovaj put funkcionalan za auto saobraćaj.\nUkoliko bude novih padavina, u Direkciji obećavaju da će nastaviti da rade po već uhodanom režimu.


Dugalak je privatna kompanija osnovana 1999. Godine u Rusiji, sa 100% inostranim kapitalom i bavi se proizvodnjom nezasićenih poliesterskih smola I želkouta. Proizvodnja se odvija u dva pogona (u g. Jaroslavlj, Rusija i u pogonima kompanije Axsyntha, Šabac, Srbija). Dugalak je prva inostrana kompanija u Rusiji koja se bavi proizvodnjom navedenih materijala a takođe i jedini proizvođač poliesterskih smola u Srbiji.\nZbog povećanja obima posla raspisujemo konkurs za radno mesto: MAŠINSKOG INŽENJERA\nRadni zadaci koje ćete obavljati:\nstaranje o tehničkoj ispravnosti postrojenja za proizvodnju\npraćenje funkcionisanja opreme u proizvodnji I predlaganje konstruktivnih rešenja za poboljšanje iste\nvođenje evidencije o mašinama I postrojenju sa aspekta njihovog održavanjauz analizu učestalih kvarova I predloga otklanjanja istih\nučestvovanje u izradi tehničke dokumentacije za postojeće I nove konstrukcije opreme u proizvodnji.\nizrada radnih uputstava I operativnih postupaka\nkreiranje zahteva za nabavku rezervnih delova I tehničkog materijala.\nvišu ili visoku stručnu spremu mašinskog usmerenja\nradno iskustvo na poslovima mašinskog održavanja fabričkih postrojenja (poželjno u hemijskoj industriji)\nobuka i uvođenje u zanimljiv posao\nSrbija, Beograd, Bulevar Arsenija Čarnojevića 101\nMatični broj: 21170453


Seminar za predstavnike lovačkih organizacija | Krupljani.BA\nSeminar za predstavnike lovačkih organizacija\nKantonalni ministar poljoprivrede Dragan Polimanac kazao da će Ministarstvo uraditi sve što je u njegovoj nadležnosti da se dodjela lovišta uradi tgransparetno i u što kraćem periodu.\nSavez lovačkih organizacija u BiH i Kantonalni savez organizirali su danas seminar za nosioce funkcija u lovačkim organizacijama sa područja Unsko-sanskog kantona (USK).\nPlaniranje u lovstvu bila je glavna tema predavanja kojem je prisustvovalo pedesetak predstavnika lovačkih organizacija. Današnja tema aktuelizirana je time što je Zakon o lovstvu u završnoj fazi impelementacije, a nedavno je doživi i izmjene i dopune, prema kojima se lovišta lovačkim organizacijama dodjeljuju po osnovu zakupa, a ne po osnovu Zakona o koncesijama kako je to ranije bilo. Navedene izmjene i dopune bi trebale pomoći da se stanje u ovoj oblasti riješi na dugoročan period.\nMjesec april je inače vijeme u kojem završava jedna i započinje druga lovačka sezona, pa je to bila idealna prilika za edukaciju i sumiranje rezultata iz prethodne sezone, a ujedno i predstavljanje aktivnosti u narednoj.\nDanašnjem seminaru je prisustvovao i kantonalni ministar poljoprivrede Dragan Polimanac, koji je kazao da će Ministarstvo uraditi sve što je u njegovoj nadležnosti da se proces dodjele lovišta u našem kantonu uradi na najtransparentniji način i u što kraćem periodu.


Erdogan toplo čestitao Putinu - 19.03.2018, Sputnik Srbija\nPredsednik Turske Redžep Tajip Erdogan je čestitao ruskom lideru Vladimiru Putinu ubedljivu pobedu na predsedničkim izborima u Rusiji, navodi pres-služba Kremlja. 19.03.2018, Sputnik Srbija\n© Sputnik / Sergeй Guneev / Uđi u foto-galerijuPredsednici Rusije i Turske Vladimir Putin i Redžep Tajip Erdogan\nPredsednik Turske Redžep Tajip Erdogan je čestitao ruskom lideru Vladimiru Putinu ubedljivu pobedu na predsedničkim izborima u Rusiji, navodi pres-služba Kremlja.\n„Danas je održan telefonski razgovor predsednika Rusije Vladimira Putina sa predsednikom Turske Redžepom Tajipom Erdoganom. Predsednik Turske je toplo čestitao V. Putinu na ubedljivoj pobedi na predsedničkim izborima“, navodi se u saopštenju.\nSa obe strane je izraženo „raspoloženje za dalji zajednički rad na jačanju rusko-turske saradnje“. Navedeno je će tome pomoći „još jedna u nizu sednica Saveta za saradnju na najvišem nivou održana početkom aprila“.\n„Naglašena je efikasna saradnja Rusije i Turske po pitanju sirijskog rešavanja krize“, navodi Kremlj.


MIGRANT OSKATIO GENITALIJE ĆERKI OD 7 GODINA: Neću da se oseća previše seksi! | Vesti Dana\nMIGRANT OSKATIO GENITALIJE ĆERKI OD 7 GODINA: Neću da se oseća previše seksi!\napril 7, 2019 april 7, 2019 by\nMigrant iz Somalije koji već neko vreme živi u Švedskoj podvrgao je svoju ćerku mutilaciji (sakaćenju) genitalija, procesu prilokom koga se ženske genitalije obrezuju. Ova praksa je u Švedskoj zabranjena, a na sudu je otac rekao da nije želeo da se njegova ćerka „oseća previše seksi“.\nOvaj slučaj je jedan od prvih ove vrste u Švedskoj koji je došao do medija, iako je zakon donet još 1982. godine ova praksa je već decenijama veoma prisutna među migrantskom populacijom, kao i u velikom broju islamskih zemalja. U Švedskoj se ova praksa kažnjava sa kaznom do 10 godina zatvora.\n„Ovo je jasan slučaj, radio se u ilegalnoj praksi koja je izvršena u Švedskoj, a ona postaje ilegalne i u drugim zemljama“ rekla je Ana Vigars, tužioc u ovom slučaju i dodala da je praksa česta u zajednicama iz Afrike i sa Bliskog Istoka.\nOtac žrtve je somalijski taksista u Švedskoj, a uhvaćen je kada je borac protiv mutilacije ženskih genitalija ušao u njegov taksi i pitao ga da li zna nekoga ko obavlja ritual „sunna“ (sakaćenje ženskih genitalija), vozač mu je odgovorio da zna, jer je svoju sedmogodišnju ćerku podvrgao zahvatu.\nSomalijski migrant je dodao da je to uradio svojoj ćerki, jer su mnogi ljudi u državi njihovog porekla prigrlili takvu praksu kao deo njihove kulture i da u tome nema ničega pogrešnog.\nNakon izlaska iz taksija zaposleni u organizaciji koja se bori protiv ovakve prakse se obratio policiji, nakon lekarske provere ustanovljeno je da su genitalije sedmogodišnje devojčice podvrgnute sakaćenju. Kako navodi otac je insistirao da podržava ovu praksu, jer „žene ne trebaju da se osećaju previše seksi“.\nPored Švedske jedna od zemlja u Evropi koju najviše pogađa ovaj vid nasilja je Ujedinjeno Kraljevstvo. Pošle godine preko 5.000 ovakvih slučaja zabeleženo je u Velikoj Britaniji, a preko 9.000 žena je zatražili pomoć od strane medicinskih radnika zbog posledica koje im je izazvalo sakaćenje genitalija.\nVest na engleskom jeziku možete pogledati klikom OVDE.\nORBAN: Evropa pripada Evropljanima i hrišćanima, a ne masama iz druge civilizacije!\nNovi manifest feminstkinja kaže ženama nemojte da rađajate, deca u prljavština!


Boljevac najbolji po naplati poreza › Made-in-Germany.rs\nPo okončanju projekta Nemačke organizacije za međunarodnu saradnju (GIZ) i Švajcarske agencije za razvoj i saradnju, objavljeno je da je Opština Boljevac bila najuspešnija u naplati poreza na imovinu.\nPo uspešnosti naplate poreza slede opštine Negotin i Sokobanja, a na četvrtom i petom mestu našli su se Veliko Gradište i Zaječar. Ovih pet lokalnih samouprava iz istočne Srbije uspele su da skoro dvostruko naplate porez na imovinu „na osnovu stvarnog stanja nekretnina na terenu“. GIZ i Švajcarska agencija za razvoj i saradnju nagradile su ove opštine sa bespovratnim fondom od ukupno milion švajcarskih franaka. Dobijeni novac opštine su podelile prema rangu, a moći će da ga upotrebe isključivo u razvojne svrhe, navodi se u saopštenju GIZ-a.\nPredstavnik GIZ-a Aleksander Grunauer ističe da će iskustva sa ovog projekta moći da se koriste u pravljenju novog Zakona o finansiranju lokalnih samouprava. Ambasador Švajcarske u Srbiji Žan-Daniel Ruh kaže da ga je ovaj program podsetio na svrhu vladavine prava i demokratije „gde građani svojevoljno i sa zadovoljstvom deo svojih prihoda opredeljuju državi, a ona to koristi za opšte dobro građana“.\n– Mislim da smo na pravom putu da stvorimo sistem gde će građani znati da je novac koji daju upotrebljen za opšte dobro – rekao je Ruh, a prenosi agencija „Tanjug“.\nDušan Korunoski, savetnik ministra privrede Srbije, smatra da „bez čvršće saradnje lokalne samouprave i privrede nema napretka ni jednih ni drugih“. Po njegovim rečima, ove opštine koje su se sada istakle u naplati poreza, pokazaće svoju konkurentnost i biće dobar primer za ostale gradove i opštine u Srbiji.\nOd MiG na 09/07/2015 / Finansije, Investicije / Ostavite komentar\n"Elixir Zorka" uložila 40 mil. € u proizvodnju